DUMITRU TOMA 

FĂT-FRUMOS 

CERTAT CU GLUMA 

Se naşte un băiat 

LA PALAT E ZARVĂ MARE. 

Slujnice, paji, doctori, străjeri, un du-te-vino, o foială 
şi-o zăpăceală!... De fapt se şi întâmplă ceva foarte, 
foarte important: 

Împărăteasa aşteaptă din clipă-n clipă un copil! 

Împăratul, cel mai neliniştit dintre toţi, poruncise să 
fie linişte. Şi-a proptit barba în piept şi, cu mâinile la 
spate, se plimbă agitat prin faţa uşii de la iatacul 
împărătesei. E desculţ, pantofii i-a aruncat pe undeva că 
prea făceau zgomot, dar nu simte răcoarea dalelor de 
piatră. Cu paşi mari calculează concentrat lungimea 
coridorului: „Dacă-miies cincizeci de paşi înseamnă că 
barza ne aduce un băiat. Dacă-mi ies patruzeci şi nouă 
de paşi înseamnă că ne aduce o fată”. 

Dar cum e prea emoţionat, greşeşte mereu şi ia 
numărătoarea de la început. Până la urmă se plictiseşte 
să tot alerge de la un capăt la altul al coridorului şi se 
proţăpeşte în faţa uşii, cu picioarele răşchirate, 
nerăbdător. 

„Da' nu mai vine barza aia odată?” tocmai se 
întreabă împăratul când, de dincolo de uşă, ajunge până 
la el un țipăt. Un țipăt de copil sănătos! împăratul 
încremeneşte şi odată cu el încremeneşte şi toată 
suflarea din palat. ipătul copilului a răsunat până 
departe, s-a rostogolit pe scări, a trecut prin uşi şi prin 
geamuri şi s-a făcut auzit de toţi. 

„E băiat, îşi spune împăratul, numai un băiat poate 
răcni în halul ăsta!” Îşi simte palmele transpirate şi ochii 


înlăcrimaţi. 
Uşa de la iatacul împărătesei se deschide încet, 
încet,  balamalele  scârţâie strident - „trebuie să 


poruncesc să le ungă”, îşi propune împăratul. Doica 
scoate capul cărunt prin deschizătura uşii: 


E băiat, Măria-ta! îl anunţă ea fericită şi închide 
repede uşa, să nu pătrundă vreun pui de aer rece la 
mititelul nou-născut. 

Împăratul rămâne cu gura căscată, apoi îşi revine, 
zâmbeşte şi aleargă în vârful picioarelor până la capătul 
coridorului, se apleacă 

la urechea Primului-sfetnic şi-i şopteşte la rându-i, 
mândru nevoie mare: 

— E băiat! 

Primul-sfetnic se minunează în tăcere, adică ridică 
mâinile, holbează ochii şi dă din cap ţuguindu-şi buzele, 
de parcă ar vrea să spună: „ştiam eu, nici nu se putea să 
fie altceva decât băiat!” şi se-ndreaptă grăbit spre 
capătul scărilor unde aşteaptă 

Cel-de-al-doilea-sf etnic. 

Cel-de-al-doilea-sfetnic îi spune Celui-de-al-treilea- 
sfetnic, acesta îi spune unui paj, pajul... şi uite aşa vestea 
zboară din gură-n gură, iese din palat, şi până seara află 
întreaga ţară: 

„E băiat!” 

În iatacul împărătesei intră pe rând - după împărat - 
sfetnicii. împărăteasa le face semn să se apropie de 
leagănul din aur curat care se află în mijlocul încăperii. 
Doica se apleacă, ridică pruncul şi îl arată; prima dată 
împăratului, pe urmă fiecărui sfetnic. 

Împăratul pare c-a mai crescut dintr-odată cu câţiva 
centimetri. Stă drept şi simte un nod în gât. Vrea să 
spună ceva inteligent dar nu-i vine nimic în minte. În 
cameră e atâta linişte de s-ar auzi şi musca, dar... de 
unde muşte? 

— Ce copil frumos! sparge gheaţa Cel-de-al-treilea- 
sfetnic, pocnindu-şi palmele admirativ. 

— Mai încet, că-mi trezeşti copilul! se îngrijorează 
doica, împărăteasa însă roşeşte de plăcere. 

— Chiar ţi se pare un copil frumos? se alintă ea. 

— Foarte frumos, Măria-ta, răspunde sfetnicul cu 
convingere. 


Primul-sfetnic şi Cel-de-al 

— Doilea-sfetnic se uită urât la el. 

„Cel-de-al-treilea-sfetnic cam întrece măsura. Eu 
trebuia să spun asta. Doar eu sunt Primul 

— Sfetnic! i... ţi... ţi... nu mai găseşti un strop de 


respect! 

Se strică lumea...” gândeşte mohorât bătrânul 
sfetnic. 

„la te uită la Cel-de-al-treileast etnic! - îşi zice 


supărat Cel de-al-doilea-sfetnic. Asta vrea să-mi ia locul. 
Trebuie să fiu atent!” 

— Da... Rar am văzut copil atât de frumos, spune 
Primulsfetnic clătinându-şi barba albă. 

— Adevărat?! 

Împărăteasa este toată numai zâmbet. 

— Adevărat, Măria-ta. Şi dacă mă uit mai bine - 
Primulsfetnic mijeşte ochii - nici nu cred c-am mai văzut 
vreun copil la fel de frumos. 

De încântată ce-i împărăteasa rămâne fără grai iar 
împăratul îl măsoară mulţumit: „Nu degeaba l-am făcut 
primul meu sfetnic! Judecă bine; e un înţelept!” 

— Are dreptate Primul-sfetnic. Este un copil cu totul 
şi cu totul deosebit, îşi dă cu părerea şi Cel-de-al-doilea- 
sfetnic. 

— M-am gândit la numele de 

Făt-Frumos. Eu cred că i se potriveşte, ce ziceţi? îi 
întreabă împăratul. 

Sfetnicii meditează tăcuţi şi gravi, tu privirea lipită 
de copilul din braţele doicii. Apoi - tocmai când 
împăratul şi împărăteasa încep să fie neliniştiţi de 
tăcerea lor - înclină pe rând capetele în semn de 
aprobare. 

— Atunci, aşa-i rămâne numele: Făt-Frumos! răsuflă 
uşurată împărăteasa. 

les tot în vârful picioarelor, numai că de data asta 
împăratul e ultimul. Din uşă, mai face un semn de rămas 
bun spre leagănul copilului, trimite o bezea împărătesei, 


închide uşa după el şi, dintr-odată, îşi aminteşte de 
ursitoare: 

— Ursitoarele! A trimis cineva după ursitoare? 

— Le-am anunţat eu că le aştepţi, Măria-ta. Au 
promis că vin mâine dimineaţă, îl linişteşte 

Cel-de-al-treiâea-sfetnie. 

Ceilalţi doi îi săgetează cu priviri negre dar n-au ce-i 
face. 

Afară, în cele patru turnuri ale palatului, trâmbiţaşii 
cântă o melodie veselă, să se ştie că la palat e bucurie 
mare. Cerul e limpede, albastru transparent şi soarele, 
dolofan şi galben ca o gutuie coaptă, îşi lasă razele să 
cadă drept în pâlniile trâmbiţelor înălțate spre el. 

Până la urmă, sosesc şi ursitoarele 

ÎN SALA TRONULUI, împăratul se plimbă cu paşi 
mari. E 

nervos. Aşteaptă de dimineaţă ursitoarele şi acestea 
nu mai sosesc. În plus, coroana grea îl apasă şi pe frunte 
îi curg broboane mari de transpiraţie. Deşi e vară şi 
afară, pe cer, soarele străluceşte, sobele duduie îndesate 
cu lemne. Ştia că ursitoarele sunt cam friguroase şi 
poruncise să se facă focul. 

Îi este din ce în ce mai cald, mantia lungă cu guler 
de blană 

— Mantie de mare ceremonie - îl face să se simtă ca 
într-o baie de aburi, coroana îl apasă tot mai grea, şi e 
din ce în ce mai nervos. Mai face odată ocolul încăperii, 
se uită supărat la împărăteasă, de parcă ea ar fi vinovată 
de întârzierea ursitoarelor şi-i spune: 

— Auzi, dragă! Chiar la fiul meu, la unicul meu fiu să 
întârzie!! 

Chiar atunci,  ursitoarele străbat  neauzite 
coridoarele pustii a» 

le palatului. Pustii fiindcă împăratul poruncise să nu 
se zărească picior de om, căci dacă sunt văzute şi de 
altcineva în afară de părinţii copilului, se ştie, ursitoarele 
se supără şi pleacă. Ici-colo, în spatele uşilor, curioşii 


stau cu ochii lipiţi de gaura cheii însă nu văd nimic şi mai 
ales nu aud nimic. Ursitoarele au în picioare târlici de 
lină şi pasul le este uşor ca bătaia de aripă a fluturelui. 
Sunt îmbrăcate cu fuste lungi şi călduroase care le ajung 
până la călcâie, pe umeri poartă câte-un cojocel, iar 
părul cânepiu le este înfăşurat în basmale frumoase cu 
marginile brodate. 

Sunt trei şi se numesc: baba 

Saveta, baba Aveta şi baba Veta. Baba Saveta este 
cea mai mare dintre cele trei surori şi cea mai înaltă, 
deci merge în frunte. Baba Aveta, mijlocia, vine după ea. 
Ultima e baba Veta cea veşnic bine dispusă. Sunt trei 
bătrâne cumsecade, dar groaznic de  zăpăcite. 
Intârziaseră din cauza babei Aveta care-şi rătăcise 
ochelarii şi, bineînţeles, fără ei, nu vedea nimic. Când i- 
au găsit în sfârşit şi erau gata de plecare, baba Veta şi-a 
adus aminte că pleacă la drum lung şi n-are destule 
caramele de zahăr ars. 

Dă-i şi pune-te pe făcut caramele... 

Baba Saveta intră prima. 

— Bine-aţi venit! Bine-aţi venit! Poftiţi, le întâmpină 
emoţionată împărăteasa. 

— C-am şi uitat de când vă aşteptăm, mârâie 
împăratul care e foc de supărare, dar nu îndrăzneşte să 
se-arate. 

— Ila? Ce zice? întreabă baba Aveta care este cam 
surdă - dar asta numai atunci când nu-i convine ce aude 
- şi, neatenta, se împiedică de pragul înalt, mai-mai să-şi 
dea în nas. 

Noroc cu baba Veta care vine din spate şi-o prinde 
de subsuori. 

— Lia! ha! ha! izbucneşte împăratul înveselit. 

Celelalte două ursitoare râd şi ele. Numai 
împărăteasa - deşi o pufneşte şi pe ea râsul - tace chitic. 

— Ha? De ce râdeţi? o-ntreabă baba Aveta pe 
Saveta. 

— De tine, dragă! îi strigă baba Saveta la ureche. De 


tine râdem. Azi-dimineaţă ţi-ai pierdut ochelarii iar 
acum, chit că-i ai pe nas, te împiedici! Cum să nu râdem? 

— Şi e şi surdă pe deasupra, nu se abţine împăratul 
şi... ha! 

ha! ha! 

Baba Aveta se supără. îl priveşte pe împărat prin 
lentilele ei groase: „Glumeţ împăratul! Se distrează de 
minune pe seama mea. Surdă, ai? Lasă că ţi-oi face eu 
una să mă ţii minte”, îi promite ea. Cu voce tare spune 
însă cu totul altceva: 

— Burtă?? Da, văd c-ai făcut o burtă! 

— Surdă, tu, nu burtă! îi strigă iar baba Saveta şi 
râde până îi dau lacrimile. 

Împăratul şi baba Veta îi ţin isonul. Aveta nu mai 
spune nimic, dă numai din cap, că aşa-i, cum spun ele, şi 
se mai uită o dată la împărat. Până la urmă se potolesc şi 
baba Saveta cere să i se arate copilul. 

— Aici, aici sare împărăteasa, îndrumând-o spre 
leagănul din aur. 

— Cum îl cheamă? 

— Făt-Frumos. 

— Aha! Făt-Frumos... I se potriveşte. Dar ia plecaţi 
de lângă mine, îi goneşte baba Saveta şi se apleacă spre 
copil. 

Împăratul, împărăteasa şi celelalte două ursitoare se 
retrag într-un colţ. 

Baba Saveta şopteşte repede: 

— Să fii bun, deştept şi drept şi să ajungi împărat ca 
şi tatăl tău. Am zis. Aşa să fie! 

După ea se apropie de leagăn baba Aveta: 

— Să fii puternic şi bun, să le înveţi pe toate uşor şi 
repede, dar, fiindcă tatăl tău m-a supărat cu glumele lui 
nesărate, îţi ursesc să fii certat cu gluma până am să te 
dezleg eu. În jurul tău toţi să se veselească, numai tu să 
nu ştii ce-i râsul şi voia bună. Aşa să fie! 

Urmează baba Veta, care îi urseşte numai de bine, 
după care ursitoarele îşi iau rămas bun şi pleacă la fel de 


neauzite ca şi la venire. 

Făt-Frumos creşte şi pleacă în lume 

ZILELE TREC, TREC ŞI ANII 

şi Făt-Frumos creşte. Creşte repede, ca din apă şi se 
dovedeşte un băiat isteţ, care prinde uşor tot ce-i spun 
dascălii (fireşte, cei mai buni dascăli pe care-i găsise 
împăratul). De asemenea, la meşteşugul armelor se arată 
neîntrecut. Este de-acum un flăcău zvelt, cu plete aurii şi 
frumos de-ţi ia ochii. 

Împăratul şi împărăteasa nu mai pot de dragul lui. 
Au, totuşi, o singură nedumerire. Băiatul lor este peste 
măsură de serios. De când venise pe lume, nimeni nu-l 
văzuse încă râzând şi, mai ales, nimeni nu-l putea face să 
se bucure de-o glumă, de-o întâmplare hazlie. Din pricina 
asta împăratul se perpeleşte zi şi noapte: „Hm... ce-o fi 
cu băiatul meu? Un împărat - şi Făt-Frumos va ajunge 
împărat în locul meu - trebuie să ştie să şi glumească, să 
se bucure şi să râdă. Măcar din când în când! Altfel, 
supuşii, în loc să-l iubească şi să-l slujească cu credinţă, 
îl vor uri”. 

Necăjit, se sfătuieşte cu împărăteasa - de fapt el 
vorbeşte şi împărăteasa îl ascultă cu mâna la gură, dând 
tristă din cap -, se sfătuieşte cu sfetnicii şi aceştia au 
cele mai năstruşnice idei 

— De care este profund nemulţumit - şi se plânge 
mereu: „Ce să mă ştiu face cu băiatul meu?” 

Asta, până într-o zi, când Cel de-al-treilea-sfetnic are 
într-adevăr o idee. Şi ce idee!: 

— M-am gândit, Măria-ta, că ar fi bine să-l trimitem 
pe Făt-Frumos în lume. Să facă fapte de vitejie, să vadă 
locuri şi oameni noi, să cutreiere împărăţiile şi, cine ştie, 
poate îşi află vreun prilej de-nveselire. Că-i băiat destul 
de mare şi poate să-şi poarte singur de grijă. 

Se gândeşte împăratul ce se gândeşte şi-i dă 
dreptate sfetnicului. Pe urmă îşi ia inima-n dinţi şi-i 
spune şi împărătesei. 

Aceasta plânge, se-mpotriveşte. 


„Cum să-mi las eu puişorul singur în lumea asta 
mare şi rea?”, dar, cu greu, împăratul o convinge şi pe 
ea: „uită-te şi tu, nu mai ştim ce să-i facem ca să-l 
înseninăm şi de la el nu scoţi un zâmbet. 

Odată hotărârea luată, împăratul îl cheamă la el pe 
Făt-Frumos. Stă ţeapăn pe tron cu sceptrul în mână şi 
coroana pe cap, încercând să-şi ascundă emoția. N 

La stânga lui, pe-un jilţ mai mic, împărăteasa. În 
jurul lor - sfetnicii. 

Făt-Frumos se închină  cuviincios dinaintea 
împăratului: 

— De ce m-ai chemat, Măriata? 

Împăratul îl priveşte pierdut pe gânduri: „oare bine 
fac trimițându-l în lumea mare? Oricum, e singurul meu 
copil şi-n loc să-l apăr şi să-l feresc de primejdii, eu îl 
împing spre ele...” 

— Ăă... da!... îşi revine el. 

Te-ai făcut băiat mare dragul meu. Te-am chemat să- 
ţi spun că m-am gândit c-ar fi timpul să colinzi şi tu puţin 
lumea. Să faci fapte de vitejie... ăă... să-i baţi pe cei răi... 
ăăă... şi mai vezi tu ce să faci. 

Împăratul răsuflă uşurat - ca unul ce şi-a îndeplinit o 
datorie neplăcută - şi-şi scoate din buzunar o batistă 
mare, brodată cu floricele, cu care îşi tamponează 
fruntea. 

— Mi-ai ghicit gândul, Măriata. Tocmai îmi spuneam 
că ar trebui să mai văd şi eu alte locuri, răspunde Făt- 
Frumos. 

Dacă-mi îngăduie Măria-ta, am să pornesc chiar 
mâine la drum. 

— Îţi îngădui, dragul tatii, îţi 

Îngădui...  suspină împăratul  înduioşat, iar 
împărăteasa începe să plângă. 

Făt-Frumos se duce şi îşi pregăteşte calul, armele, 
se îngrijeşte de cele trebuincioase la drum lung şi în 
dimineaţa următoare, după ce-o îmbrăţişează pe 
împărăteasă şi sărută mâna tatălui, încalecă, dă pinteni 


calului şi porneşte la drum. 

— După ce-ai văzut lumea, să te întorci repede acasă 
că noi te vom aştepta nerăbdători! îi porunceşte din 
urmă împăratul cu glas tremurător. 

Împărăteasa, împăratul, sfetnicii şi toată curtea îl 
urmăresc până se pierde în zare. 

Toată lumea fuge, mai puţin Făt-Frumos şi un moş 
cu o pipă mare N 

BATE UŞOR UN VÂNT CĂLDUŢ care-i flutură 
pletele bogate, soarele îl mângâie cu raze molatece, prin 
copacii pe lângă care trece păsările cântă. Făt-Frumos 
nu-i chiar vesel, fiindcă el nu ştie ce-i veselia, dar se 
simte bine şi lui îi e de-ajuns. Işi îndeamnă calul: 

— Dii, căluţule, c-avem drum lung în faţa noastră! 

— Să ştii de la mine că la drum lung nu-i bine să te 
grăbeşti; vorba-aceea: încet dar sigur, îl sfătuieşte 
înţelept calul, care numai poftă s-o ia la goană n-are. 

Merg ei ce merg aşa - „încet dar sigur” - vreo 
săptămână când, iată, într-o zi, pe la asfinţit, le iese în 
cale un drumeţ. Deşi duce în spate un sac cât toate 
zilele, drumeţul aleargă de mama focului. În urma lui, 
încercând să se ţină după el, fuge o femeie cu un copil în 
braţe. 

Ajuns în dreptul lui, Făt-Frumos îşi opreşte calul. 

— Bună ziua, îl salută el pe drumeţ. Unde te 
grăbegşti aşa, om bun? 

Drumeţul îi aruncă o privire scurtă şi, fără să se 
oprească, îl îndeamnă: 

— Fugi, flăcăule! Fugi unde vezi cu ochii! 

Ajunge lângă el şi femeia cu copilul în braţe şi-i 
spune şi ea, printre gâfâieli, speriată: 

— Intoarce-te! Fugi!... 

„Ce oameni zăluzi!” îşi spune 

Făt-Frumos, uitându-se mirat după ei. Apoi dă din 
umeri şi pleacă mai departe. Dar nu merge mult şi vede o 
căruţă care vine în goană nebună. In căruţă fuseseră 
aruncate claie peste grămadă haine, scaune şi o cuşcă în 


care guiţa furios un porc. Peste toate acestea, cu feţele 
albe şi ochii măriţi de spaimă, stă o mamă cu trei copii. 
Tatăl, pe capră, în picioare, biciuieşte sălbatic caii. 
Căruţa se zdruncină din toate încheieturile şi saltă 
primejdios prin hârtoapele drumului de zici că acum- 
acum se sfarmă. 

— Fugi!!! strigă în cor cei din căruţă şi se pierd într- 
un nor de praf. 

După căruţă, pe drum apar din ce în ce mai mulţi 
oameni şi toţi aleargă înspăimântați şi-l îndeamnă şi pe 
el să fugă. 

— Mai ştii, probabil, că prin părţile astea aşa se dă 
bună-ziua? se întreabă mucalit calul. 

— Să fug fiindcă aşa vor ei! 

răbufneşte înciudat Făt-Frumos. 

„Fugi! Fugi!” dar unul nu se opreşte să-mi spună de 
ce-ar trebui să fug. Iar eu strig ca prostul după ei, dă el 
cu lehamite din mână şi încearcă să-şi facă 

loc printre fugarii care năvălesc în număr tot mai 
mare. 

După vreun ceas, fugarii se răresc, drumul se 
eliberează, iar 

Făt-Frumos şi calul merg acum nestinglieriţi. Feste 
puţin timp, după un cot al drumului, întâlnesc un moş. 
Stă lungit la umbră, cu umerii sprijiniți de trunchiul unui 
copac şi pâcâie liniştit dintr-o lulea mare, veche şi urâtă. 

— Bună ziua, moşule. Dumneata nu fugi?! se 
minunează 

Făt-Frumos. 

— Bună să-ţi fie inima, băiete. Am fugit şi eu până 
aici, dar pe drum mi-am spus că la vârsta mea e totuna: 
fug ori nu, moartea n-o mai pot păcăli multă vreme. Aşa 
că eu, m-am oprit să trag o lulea. Măcar atât! Că pe 
urmă... cine ştie când mai apuc... 

— Moşule, lămureşte-mă măcar dumneata - de ce 
fugiţi aşa cu toţii; de cine vă e frică; 

ce s-a întâmplat? Fii bun şi spune-mi, se roagă de el 


Făt-Frumos. 

— Păi ce să se întâmple alta decât c-a înnebunit 
Balaurul-celmic. 

— Va să zică, vă temeţi de-un balaur, se dumireşte 
Făt-Frumos. 

— Păi cum să nu ne temem?! 

Nu ţi-am spus c-a înnebunit? 

— Şi înainte de-a înnebuni, nu v-aţi temut de el? 

— Păi, nu! Că era biind. Atâta doar că trebuia să-i 
facem nişte prăjituri şi nişte bomboane cât roata carului. 
Venea în fiecare dimineaţă, îşi lua prăjiturile şi plecă. 
Altfel, cinstit să fiu, nu ne-a făcut niciun rău şi ne 
învăţasem cu ei. 

— Cu ei?!! 

— Da, că mai sunt doi. Un 

Balaur şi nevasta lui, părinţii celui-mic. Pe ăştia doi 
i-am văzut mai rar. Sunt leneşi şi nu prea au venit să ne 
tulbure. Bomboanele şi prăjiturile le ducea celmic, aşa că 
nu aveau de ce se obosi până la marginea oraşului. 

Nevasta balaurului mai apărea câteodată şi-atunci îi 
desfăceam un butoi cu sirop, îl bea, se lingea pe buze şi 
pleca în treaba ei. 

— Dacă vă-nţelegeaţi atât de bine, de ce v-aţi certat? 

— Vai de mine, dragul moşului, ce, ne dă nouă mina 
să ne certăm cu balaurii!? Nici gând! 

Cine ştie ce l-o fi apucat pe celmic că de azi- 
dimineaţă ne dărâmă casele. Are boală mai ales pe alea 
cu acoperişuri ascuţite. 

la acoperişurile, le strânge între dinţi şi urlă de-ţi 
vine s-o iei la sănătoasa. Drept care am şi luat-o! Adică 
ei, ceilalţi, că eu... 

fug, nu fug... Ce mai, a înnebunit Balaurui-cel-mic, 
ţi-am spus doar! 

— Bine, moşule. Mă duc eu să văd ce-i cu balaurul 
ăsta, poate-l dovedesc şi vă scap de năpastă, îi spune 
curajos Făt-Frumos. 

— Să ai grijă! îi zicem noi cel-mic, dă-i cât un munte! 


strigă moşul după el şi pâcâie mai departe liniştit din 
pipa lui bătrână. 

CAPITOLUL. V 

Balaurul-cel-mic 

[... şi necăjit] 

CUKÂND FĂT-FRUMOS AJUNGE în faţa oraşului 
părăsit de locuitori. Prea mare prăpăd nu făcuse 
balaurul. Sunt dărâmate doar vreo două-trei case. În 
mijlocul oraşului, aşezat pe-o clădire solidă cu trei etaje, 
îl vede pe Balaurui-cel-mic. Pare foarte trist şi nenorocit. 
Capul din mijloc îi este înfăşurat într-o basma galbenă, 
imensă, pe care şi-o trecuse pe sub fălci şi o legase în 
vârf într-o fundă mare. 

Îşi ţine capul bandajat în palme şi îl clatină încetişor 
de la stânga la dreapta, gemând îngrozitor: „Auui Auuu!” 

Ajuns lângă balaur, Făt-Frumos smuceşte năprasnic 
de frâu, calul se ridică în două picioare şi nechează, iar 
el strigă cu glas de tunet: 

— Ascultă, balaurule! Sunt 

Făt-Frumos! 

Balaurul-cel-mic îşi apleacă toate cele trei capete 
spre el şi-l priveşte cu şase ochi deodată. 

— Şi ce vrei? 

— Să ne batem! 

— Lasă-mă omule în pace! se înfurie Balaurul-cel- 
mic. De bătaie îmi arde mie acum? Nu vezi cum mă 
chinuie măseaua asta? 

Auu! 

— Ei lasă că ţi-o scot eu, răspunde jignit Făt-Frumos 
şi, niciuna nici două, învârte buzduganul cu putere 
deasupra capului şi-l aruncă drept în fălcile bandajate 
ale balaurului. 

Şi atunci se întâmplă ceva de necrezut. După ce 
buzduganul îl loveşte, Balaurul-cel-mic sare ca ars, îl 
prinde pe Făt-Frumos în braţe, îl sărută pe rând cu toate 
cele trei capete - cu cel din mijloc îi trage un ţoc! ţoc! 
răsunător pe amândoi obrajii - şi-i spune entuziasmat: 


— Dragul meu! M-ai salvat! 

Mi-ai scos nenorocita aia de măsea care mă durea! 

„Măi, dar pupăcioşi mai sunt balaurii ăştia, se miră 
Făt-Frumos. Şi când te gândeşti că auzisem despre ei 
numai lucruri urâte. 

— Vrei să fii prietenul meu? 

Îl întreabă Baâaurul-cel-mic, privindu-l cu dragoste. 

— Mă rog, dacă ţii neapărat 

„„Dar cu o condiţie: să nu mai strici casele 
oamenilor, ne-am înţeles? vorbeşte cu asprime în glas 
Făt-Frumos. 

Balaurul-cel-mic se ruşinează: 

— Ilartă-mă! Eram înnebunit de durere şi nu ştiam ce 
fac. 

— Chiar dacă te durea, nu trebuia să... 

— Ştiu. Îmi pare foarte rău 

„„„se fâstâceşte de tot Balaurulcel-mic. 

— Bine, bine, ce-a fost a fost, măcar de-acum să fii 
cuminte. 

— Habar n-ai tu, Făt-Frumos, ce chin îndurăm noi 
balaurii cu măselele astea stricate, zice Balaurul-cel-mic 
prinzând puţin curaj. Uite, eu de exemplu! 

Sunt încă mic şi nu mi-au crescut toate capetele. 
Când voi avea vreo şase-şapte... îţi dai seama ce pacoste 
e să ai atâţia dinţi... 

Ştii, dacă n-aş mânca atâtea dulciuri, poate nu mi s- 
ar strica aşa repede dinţii. Dar tare mai îmi plac 
dulciurile şi nu mă pot abţine, oftează el. 

— Ei, atunci eu mă cam duc, spune Făt-Frumos. 

— Făt-Frumos, stai, nu pleca! Te rog eu mult. 

— Ce să mai fac pe-aici? îl întreabă Făt-Frumos. De 
bătut nu ne-am bătut, măseaua ţi-am scos-o, prieteni 
suntem... 

— Tocmai fiindcă suntem prieteni, te rog frumos să 
vii cu mine până acasă, poate-i ajuţi şi pe părinţii mei. 

— Au dinţi stricaţi? 

— Au, că şi ei, ştii... mănâncă multe dulciuri... 


— Nu ne ducem, şopteşte spăimos calul. Să fie clar, 
eu nu merg în ruptul capului. 

Într-un fel are dreptate calul, fiindcă asta-i o treabă 
care nu-i la îndemâna oricui, o treabă la care merită să 
stai pe gânduri. 

Este el, Făt-Frumos, băiat curajos, fără nicio 
îndoială, însă nici chiar aşa să se vâre de bunăvoie între 
trei balauri. Dar Balaurulcel-mic atâta îl roagă până se 
învoieşte. 11 ia atunci pe Făt-Frumos într-o mână, ia 
calul - deşi acestuia nu-i place - în cealaltă mână şi, 
ţinându-i cu grijă, pleacă împreună cu ei spre casă. 

Din două-trei salturi Balaurul-cel-mic trece peste-un 
munte, apoi coboară într-o prăpastie enormă unde doi 
balauri înfiorători se încălzesc la ultimele raze ale 
soarelui. 

— Vai, mânca-l-aş că frumos mai e! Tras în 
ciocolată... 

— Să stai liniştită, mamă, să nu cumva să-i faci 
vreun rău, că băiatul ăsta - i un dentist nemaipomenit şi 
mi-a scos mai-nainte dintele acela care mă durea. 

L-am adus să vadă şi de măselele voastre, îşi anunţă 
Balaurulcel-mic părinţii şi-l mângâie pe 

Făt-Frumos pe creştet. 

El tocmai se uita în sus, căutând cu privirea 
marginile prăpastiei şi se certa în gând pentru 
nesăbuinţa lui: „cine m-a pus să vin aici?” 

— Aoleu! se sperie nevasta balaurului, dacă are 
cleşte eu nu mai stau, m-am dus. Mai am ceva treabă... 

Sare în picioare, gata s-o ia la fugă. Balaurul-cel-mic 
o prinde de mână şi-o ţine cu greu. 

— Stai, mamă! N-are cleşte! 

— N-are?! întreabă ea neîncrezătoare, privind 
îngrozită spre Făt-Frumos. Atunci cum ţi-a scos dintele? 

— Te loveşte cu un fel de măciucă mică pe care ţi-o 
aruncă în falcă. 

— Şi... nu doare? 

— Da’ de unde! E aşa... ca un bobârnac. Nici nu 


simţi când îţi sare dintele afară. N 

Balaurul-tată n-a scos o vorbă. Încearcă să pară 
liniştit şi nepăsător dar, de când a aflat că 

Făt-Frumos este dentist, l-a cuprins un tremur care-i 
face cele şapte perechi de dinţi să se lovească între ele 
şi, de aceea, se aude un zgomot de pietre de moară care 
se freacă în gol: 

clanţ! clanţ!... Zgomotul acesta îi dă fiori lui Făt- 
Frumos. 

— De u-unde şti-ştie el care-i di-dintele bolnav şi 
unde să lolovească? vrea Balaurul-tată să cunoască 
amănunte. 

Balaurul-cel-mic rămâne pe gânduri. 

„Astuia, dacă se mai gândeşte mult, cine ştie ce-i 
mai trece prin cap - adică prin capete”, îşi spune Făt- 
Frumos - care nu are dorinţă mai mare, în clipa aceea, 
decât să se vadă scăpat dintre urâţii de balauri - şi 
vorbeşte răspicat, să-l audă toţi trei: 

— Mare filosofie! Vă faceţi un semn pe falcă, în 
dreptul dintelui stricat şi eu ştiu unde să lovesc. 

— Sigur că da! îi dă dreptate 

Balaurul-cel-mic. Vă însemnez eu cu creta. 

Şi scoate din buzunar o cretă roşie cu care le 
desenează nişte cruciuliţe pe obraz. 

Balaurul-tată are trei dinţi stricaţi. La capul numărul 
unu, la capul numărul trei şi la capul numărul şapte. 
Nevasta lui - doi. De fapt unul singur e stricat, la capul 
numărul doi, celălalt fiind doar nărăvaş, deci crescut 
urât, îi iese afară printre buze şi ea, cochetă, se roagă de 

Făt-Frumos să o scape de el. 

— Se face, o asigură binevoitor Făt-Frumos şi în 
aceeaşi clipă o păleşte cu buzduganul. 

Poc!... şi dintele cade. Poc! 

„„„cade şi celălalt. 

— Vai!... dar nu m-a durut deloc! Ce mână de artist 
ai! se bucură nevasta balaurului. Sunt atât de fericită! 

Ia de undeva o ditamai oglindă şi se admiră: 


— Da, îmi stă mult mai bine. 

Vine la rând Balaurul-tată. Lui nu i-a trecut încă 
spaima, deşi s-a mai liniştit, totuşi, cât de cât. Închide 
ochii şi aşteaptă loviturile încordat. Făt-Frumos este 
plictisit până peste cap de balauri şi de măselele lor 
stricate şi-l loveşte cu năduf. 

Poc!... poc!... poc!... 

— Bravo, băiete! îl laudă Ralaurul-tată, eşti grozav! 
Nu vrei să rămâi la noi? îţi dăm tot ce-ţi pofteşte inima. 

— A, nu, îmi pare rău, refuză Făt-Frumos. Sunteţi 
foarte amabil, dar eu mă grăbesc şi am trecut pe aici 
numai şi numai fiindcă a insistat bunul meu prieten, 
Balaurul-cel-mic. De altfel, peste puţin se întunecă şi m- 
aş întoarce. 

— Da, da... a întârziat destul din cauza noastră, 
recunoaşte 

Balaurul-cel-mic şi se încruntă 

! a părinţii lui pe care se pare că-i bănuieşte de 
intenţii urâte. 

Haide Făt-Frumos, te duc înapoi. 

Îi prinde iarăşi binişor într-o mină pe Făt-Frumos, în 
cealaltă ia calul şi dintr-un salt ajunge pe marginea 
prăpastiei. 

— Să mai treci pe la noi! îl invită în gura mare 
nevasta balaurului. 

„Păi sigur, c-am mâncat mătrăgună!” îşi spune, în 
gând, furios Făt-Frumos, şi, cu voce tare: 

— Neapărat! 

Locuitorii oraşului, cărora se vede că le trecuse 
spaima, se întorseseră între timp şi acum îi privesc 
neliniştiţi pe Făt-Frumos şi pe Balaurul-cel-mic, care se 
despart ca doi buni prieteni. 

— Rămâi cu bine, prietene! 

— Cu bine! îi răspunde Făt-Frumos, Balaurului-cel- 
mic care se pierde repede în întunericul tot mai gros al 
serii. 

— Bine c-am scăpat de voi! 


se răcoreşte calul, căruia nu i-a trecut încă 
sperietura. 

Obosit de peripeţiile zilei, Făt-Frumos intră în oraş, 
gândindu-se să ceară undeva găzduire peste noapte. 
Fericiţi că-l potolise pe Balaurul-cel-mic, locuitorii 
oraşului se întrec să-l găzduiască şi-l ospătează cu tot ce 
au ei mai bun. 

Veselie-împărat şi fetele lui 

A DOUA ZI, DIS-DE-DIMINEAŢĂ, Făt-Frumos pleacă 
iar 

la drum. După multe zile şi nopţi, timp în care 
întâlnise rareori vreun drumeţ, ajunge în ţara lui Veselie- 
împărat. De când a călcat hotarele acestei ţări. 

Făt-Frumos nu conteneşte să se minuneze de ceea 
ce vede în jurul lui: „Oameni anapoda ca ăştia, nu cred 
să mai existe! Toţi îmi zâmbesc cu gura până la urechi şi 
din zpee în zece paşi aud câte-un hohot de râs. Se vede 
că altă treabă n-au decât să se hlizească toată ziua la 
trecători”, cugetă el nedumerit. 

Fiindcă este fiu de împărat, se gândeşte că se cuvine 
să-i facă o vizită lui Veselie-împărat şi se îndreaptă către 
palatul acestuia. 

Zidurile palatului sunt vopsite în alb strălucitor şi 
galben cald, acoperişurile sunt din aur şi totul sclipeşte 
în soare de-ţi ia ochii iar în aer pluteşte ceva de 
nemărginită veselie, de parcă palatul însuşi, cu zidurile 
lui albe şi galbene, ar surâde. 

Veselie-împărat este un bătrânel durduliu, care are 
un început de chelie şi o bărbuţă rară, în formă de 
ţurţure, alcătuită din vreo şapte fire albe, pe care le 
mângâie neîncetat. Pe buze îi flutură un zâmbet uitat 
acolo de-o veşnicie. 

Îl primeşte pe Făt-Frumos cu prietenie. 

— Bine-ai venit, Făt-Frumos, bine-ai venit! Ce vânt 
te aduce prin împărăţia mea? 

Făt-Frumos îi povesteşte cum! trimisese tatăl lui să 
vadă lumea şi să facă fapte de vitejie 


— Şi împăratul exclamă admirativ: „Înţelept părinte 
ai!” - îi istoriseşte apoi şi păţania cu 

Balaurul-cel-mic, şi Veselie-împărat râde în hohote 
răsunătoare, se loveşte cu palmele-i grăsuţe peste pântec 
şi bate cu picioarele lui scurte în scăunelul din lemn 
preţios pe care şi le sprijinise până adineori. 

— Înţelept părinte ai, dragul meu, zice împăratul 
după ce-şi mai trage sufletul. Ai să înveţi multe lucruri 
folositoare din călătoria asta. Şi eu, dacă aş fi avut un 
băiat - se întristează, dar tristeţea îi trece repede - 
făceam la fel. 

— Cum, întreabă Făt-Frumos, Măria-ta n-are copii? 

Am cum să n-am! se apără Veselie-împărat. Trei am! 

Numai că sunt toate trei fete... 

Băiat - nu m-am învrednicit! 

Da' nu-i nimic că-s frumoase fetele mele. Şi ca să nu 
zici că le laud degeaba, am să te duc la ele să le cunoşti 
şi să le preţuieşti singur frumuseţea. Bineînţeles, după 
ce te odihneşti şi-ţi schimbi straiele. 

„Are dreptate, gândeşte Făt-Frumos, sunt plin de 
praf şi cu hainele cam veştejite. De, ca orice pribeag” - 
îşi zice, nu fără un strop de mândrie. 

Împăratul bate din palme, paji şi slujitori răsar ca 
din pământ şi-l conduc pe musafir zâmbitori - ca de 
altfel, toţi oamenii din ţara aceea ciudată - spre camera 
lui. 

„He!... he!... frumos este, scaun la cap pare să aibă, 
fecior de împărat e, poate-l însor cu vreuna din fetele 
mele, meditează Veselie-împărat, grijuliu ca orice tată cu 
multe fete. Numai că e cam prea serios. Nu l-am văzut 
niciodată zâmbind şi... 

asta nu prea-mi place. Eu sunt 

Veselie-împărat şi toată lumea trebuie să fie veselă 
şi fericită în jurul meu. Dar om trăi şi-om vedea...” 

Pajii îl conduc pe Făt-Frumos într-o încăpere 
luminoasă, rezerva oaspeţilor. Într-un colţ, un pat mare - 
care pare şi moale 


— Îi aminteşte lui Făt-Frumos că n-a mai dormit ca 
lumea de când a plecat de-acasă. Dintr-odată se simte 
foarte obosit şi le cere pajilor să-l ajute să se dezbrace. 
Apoi se îmhbăiază îndelung, curăţindu-se de praful adunat 
pe drumuri. Somnul îl biruie şi, curat ca un nou născut, 
se aruncă în patul care este într-adevăr moale. Adoarme 
îndată şi pajii se retrag în vârful picioarelor. 

„Iu te supăra, frate”! 

ODIHNIT ŞI ÎMBRĂCAT, aşa cum îi stă bine unui 
fecior de împărat, în haine scumpe tesute din fir de aur şi 
argint - pe care împărăteasa avusese grijă să i le pună în 
colburii şeii - Făt-Frumos se înfăţişează înaintea lui 
Veselie-împărat. 

„Este, într-adevăr, frumos băiatul”, constată 
mulțumit Împăratul. 

— Să ne grăbim, dragul meu, zice el, fetele mele au 
aflat că ai sosit şi sunt nerăbdătoare să te cunoască. 

Făt-Frumos îl urmează şi după ce străbat câteva 
încăperi, pătrund în camera fetelor. Aşezate în jurul unei 
măsuţe joase, cu picioarele strânse sub ele, fetele 
împăratului joacă „nu te supăra, frate!” Deşi sunt moarte 
de curiozitate să-l vadă pe oaspetele despre care le 
vorbise atât de frumos tatăl lor, niciuna dintre ele nu-şi 
ridică ochii, prefăcându-se absorbite de joc. 

— Ilată-mi fetele, Făt-Frumos! 

Alinda, cea mare, Belinda, mijlocia şi Celinda, 
mezina, le prezintă împăratul cu dragoste în glas. 

În sfârşit, Alinda, Belinda şi 

Celinda catadicsesc să-şi înalțe frunţile aplecate 
peste tabla de joc şi îi aruncă lui Făt-Frumos câte-o 
privire fugară printre pleoapele tremurătoare împodobite 
cu gene lungi care le acoperă repede ochii. Făt-Frumos 
se închină adânc în faţa lor. Fetele se ridică şi-i fac la 
rândul lor câte-o scurtă plecăciune. 

— Ei, ce zici, Făt-Frumos, le-am lăudat degeaba? nu- 
l] slăbeşte împăratul şi le trage cu ochiul fetelor. 

Acestea chicotesc, se ruşinează, dar de fapt nu mai 


pot de plăcere. Făt-Frumos însă, întârzie să-i răspundă 
împăratului. 

Nu pentru că n-ar fi într-adevăr frumoase fetele, ci 
pentru că a rămas aproape fără răsuflare la vederea 
Celindei, cea mai mică dintre surori. Işi dezlipeşte cu 
greu ochii de la ea şi, într-un târziu, reuşeşte să-ngaime: 

— O... nu, Măria-ta, ai avut dreptate. Sunt 
neasemuit de frumoase! 

— Aha!... face cu satisfacţie 

Veselie-împărat, căruia nu-i scăpase tulburarea 
flăcăului. „Să ştii că i-a picat cu tronc fata mea cea mică, 
îşi spune el. Dacă nu mă înşel - şi sper să nu mă înşel - şi 
el îi este pe plac Celindei». 

— Făt-Frumos, am auzit că ai înfruntat nişte balauri 
înfricoşători. Poate eşti bun să ne povesteşti şi nouă 
peripeţiile tale, îndrăzneşte Celinda, ştiind - ca orice fată 
când se simte plăcută 

— Că nu va fi refuzată. 

— Da, da!... hai, povesteşte-ne! bat din palme 
celelalte două surori. 

Fetelor le-a pierit dintr-odată sfiiciunea. La curtea 
tatălui lor, unde toţi sunt fericiţi, şi unde se petrece rar 
ceva deosebit, o întâlnire cu balauri este pentru ele o 
întâmplare extraordinară, şi chiar dacă le este numai 
povestită, o asemenea poveste nu poate fi decât 
binevenită. 

Zilele încep să treacă repede pentru Făt-Frumos. Se 
simte bine - în felul lui grav şi serios 

— În mijlocul celor trei surori. 

Fetele îl înconjoară cu prietenie, îl ameţesc cu 
sporovăiala lor, iar 

Celinda... de fiecare dată când o vede inima îi bate 
tot mai tare. Drept care, Făt-Frumos se gândeşte s-o 
ceară de nevastă lui 

Veselie-împărat. O singură amărăciune are: când 
joacă „nu te supăra, frate” - şi joacă des, fiindcă fetelor 
le place jocul - Aiinda, Belinda şi Celinda îi dau cele mai 


năstruşnice pedepse: să cânte cucurigu, să stea într-un 
picior, să se dea peste cap... 

Pe el, care nu ştie ce-i gluma, care nu ştie să râdă şi 
să se bucure, pedepsele lor îl umilesc. De dragul 
Celindei, de care-i îndrăgostit până peste sprâncene, se 
străduieşte să-şi îndeplinească pedepsele. Dar, 
nenorocire, cu toată bunăvoința arătată pentru ochii 
Celindei, într-o zi, când surorile îi cer să imite broasca. 

Făt-Frumos nu mai îndură şi se revoltă: 

— Ajunge! Eu sunt oştean şi m-am săturat să fac pe 
măscăriciul! Am pierdut la joc, e adevărat, dar dacă vreţi 
să-mi daţi o pedeapsă, daţi-mi u, na demnă de-un oştean. 

Fetele se privesc uimite. 

— Ce-i cu tine, Făt-Frumos? 

Îl întreabă Aiinda. Doar astea sunt pedepsele care se 
dau întotdeauna! 

— Nu ştiu, se poate! Însă mie să nu-mi mai cereţi să 
mă prostesc, se încăpăţânează el bosumflat. 

Înfuriate, Aiinda, Belinda şi 

Celinda se adună într-un colţ să se sfătuiască. 

— Trebuie să-i dăm o pedeapsă grea, care să-i taie 
cheful de-a mai face pe grozavul, şopteşte Aiinda. 

— Ai dreptate, încuviinţează surorile ei. 

Se întorc peste câteva minute cu feţe radioase: 

— Ți-am găsit o pedeapsă care-ţi face cinste. Ai să 
înfrunţi un Zmeu, îl anunţă fetele. 

— Asta, da! se-nviorează Făt-Frumos. 

— Zmeul ăsta, zice Belinda, s-a aşezat de vreo zece 
ani la marginea dinspre miazănoapte a împărăției 
noastre. Nimeni nu ştie ce face Zmeul acolo fiindcă 
nimeni n-a îndrăznit să-l tulbure. Tot ce-am aflat este că 
are o grădină cu trandafiri minunaţi care nu se ofilesc 
niciodată.  Vara-iarna, trandafirii rămân la fel de 
proaspeţi. Aşa povestesc cei care au îndrăznit să arunce 
- de departe! - o privire spre casa Zmeului. Tot de la ei 
ştim că-i foarte mare, urât şi nemaipomenit de rău. 

— Acum să te vedem! Ai vrut o pedeapsă pentr-un 


viteaz, fii viteaz şi adu-ne fiecăreia câte-un trandafir! - îl 
provoacă 

Alinda. 

— Ca să iei trandafirii va trebui să-l înfrunţi pe 
Zmeu şi dacă nu te simţi în stare, să ştii că noi te iertăm, 
îl încearcă mezina. 

Celinda. 

Asta-i acum! Cum să nu se ducă, doar el ceruse o 
pedeapsă bărbătească. 

— Plec îndată într-acolo. Numai să-mi iau rămas bun 
de la 

Veselie-împărat, să-i mulţumesc pentru ospeţie şi - 
mai am eu o vorbă cu împăratul, zice el privind-o drept în 
ochi pe Celinda, care roşeşte, bănuind despre ce poate fi 
vorba. 

Fetele au amuţit copleşite de admiraţie. „lată un 
adevărat viteaz!” - îşi spun ele şi-ncep să regrete că i-au 
dat o pedeapsă atât de grea. 

Chiar atunci apare şi Veselieâmpărat. Vine să vadă 
ce-i mai fac copilele. Este ca totdeauna vesel şi 
fredonează o melodie. 

— Ce mai faceţi, copii? Dar 

„„„ce-i cu mutrele astea plouate? S-a întâmplat ceva? 
„.. întreabă el bănuitor. 

— Mai nimic, Măria-ta. Numai că eu trebuie să plec. 

— Unde să pleci? De ce să pleci? se răsteşte 
împăratul la 

Făt-Frumos, dintr-odată enervat, simțind că i se 
prăbuşeşte planul cu măritişul. 

— Noi suntem de vină, Măriata. I-am dat o pedeapsă 
grea. Să ne aducă fiecăreia câte-un trandafir din grădina 
Zmeului, îl lămureşte Alinda. 

Veselie-împărat se lasă moale într-un jilţ. Are o 
mutră năucă, caraghioasă, de parc-ar fi primit o lovitură 
drept în moalele capului. 

Îl trimiteţi la Zmeul acela îngrozitor?! Copile fără 
minte ce sunteţi!! 


— Măria-ta, îngenunchează 

Făt-Frumos, înainte de-a pleca vreau să-ţi cer mâna 
Celindei, mezina ta. Dacă mă întorc cu trandafirii... 

— Aşa da! dragul meu, se bucură împăratul. Şi zici 
că vrei să te însori cu ea după ce te întorci? Hm... ştii ce, 
Făt-Frumos? Eu cred că n-are niciun rost să te mai duci 
până acolo, la 

Zmeul acela îngrozitor... bârr! 

„„„se scutură el de parcă-l trece un fior, că nu se ştie 
dacă te mai întorci. Mai bine rămâi aici, tragem o nuntă 
de pomină... 

— Nu, Măria-ta, îl întrerupe 

Făt-Frumos, trebuie să mă duc. 

Asta-i pedeapsa şi-am s-o îndeplinesc. 

— Atunci... se resemnează împăratul, nu ne mai 
rămâne decât să te aşteptăm. Poate te întorci, totuşi... 
Dar, am uitat s-o întrebăm pe Celindai la zi, fata mea, te- 
nvoieşti să-l iei de bărbat? Dacă da, spune-i tu că n-are 
rost să se mai ducă la Zmeul acela... bârr!... poate pe 
tine te ascultă, îşi îndeamnă el copila, nădăjduind că ea-l 
va opri pe 

Făt-Frumos. 

Celinda-i ascunsă în spatele surorilor ei. îmbujorată, 
fâstâcită, scoate capul de după umărul Belindei. 

— Măria-ta, eu l-aş lua de bărbat, dar... 

— Dar ce?! 

— Dar prea-i posac... şi n-are niciun haz... De-asta i- 
am şi dat o pedeapsă atât de grea - fiindcă de celelalte s- 
a ruşinat. 

„Cam are dreptate Celinda. 

Am observat şi eu că nu-i prea vesel”, îşi spune 
împăratul. 

— Deci nu vrei să te măriţi cu el? 

— Ba da, Măria-ta... mă mărit cu el, dar numai dacă- 
mi spune o glumă de care să râd în hohote. Cât despre 
Zmeu, continuă Celinda cu ochii-n pământ, ce să mai 
vorbim! I-am spus deja - dacă se răzgândeşte, noi nu ne 


supărăm. Nu-i aşa, fetelor? 

cere ea ajutorul surorilor ei. 

Acestea dau din cap, în semn că-i aşa cum a spus 
Celinda. 

— Dacă ţine într-adevăr la mine şi-i sunt dragă, 
vorbeşte iar 

Celinda cu glas mic - mai mult un firicel de glas - 
din care abia-abia se-nţelege ce vrea să spună, îl 
sfătuiesc pe Făt-Frumos să o caute pe Mătuşa-Glumă. 
Poate-l ajută ea cumva... 

Fiindcă are ochii înlăcrimaţi 

— Căci nu i-a fost uşor să spună ce-a spus - şi obrajii 
purpurii, se ascunde iar repede în spatele surorilor ei. 

Făt-Frumos tace înnegurat. 

Cuvintele Celindei l-au rănit şi-l dor. 

— Prea bine, Celinda. Am să-l înfrunt pe Zmeu, şi- 
apoi, de dragul tău, am s-o găsesc şi pe 

Mătuşa-Glumă, şopteşte el trist. 

Veselie-împărat a amuţit. Tot planul lui de-ai uni pe 
cei doi tineri s-a risipit dintr-odată, de parcă nici n-ar fi 
fost. Cel puţin aşa crede el. Deznădăjduit, se uită pe rând 
când la Făt-Frumos când la Celinda şi nu ştie ce să mai 
facă. Nu se aşteptase la aşa ceva, şi-i pare rău de flăcău. 

Aflăm o poveste despre 

Izvorul-izvoarelor 

CU INIMA ÎNTRISTATA părăseşte Făt-Frumos 
palatul lui 

Veselie-împărat. Se gândeşte la 

Celinda: „Zmeul ca Zmeul, mă descurc eu cumva cu 
ei, dar de unde fac rost de-o glumă bună??” De fiecare 
dată când gândurile îi ajung aici, Făt-Frumos se simte cel 
mai nenorocit şi năpăstuit om din lume. Dar, dacă tot a 
promis să o caute pe Mătuşa-Glumă, este hotărât s-o 
găsească. Fireşte, după ce va lua trandafirii. 

Are de străbătut cale lungă şi nu-şi cruţă puterile. 
Ţinând-o neabătut spre miazănoapte, străbate întinsa 
împărăție a lui Veselie-împărat. Trece prin sate şi oraşe 


cu oameni veseli şi zâmbitori, care-i dau găzduire şi de- 
ale gurii cu voie bună. Insă, pe care se apropie de 
marginea ţării, satele se împuţinează şi de la o vreme nu 
mai întâlneşte pe nimeni în calea lui. 

Ostenit, ajunge într-o zi pe malul unui râu lat şi 
adânc. Locul pare pustiu. Pod peste apă 

— Nici urmă. 

— Ce-i, flăcăule, vrei să treci pe malul celălalt? aude 
el vorbă venind de sub coama unei sălcii. Ş 

Se apropie şi dă cu ochii de-un moşneguţ. Întins în 
iarbă, la umbra sălciilor, acesta îl măsoară curios. E 
numai un pic mai înalt decât un pitic, are ochii mici, 
jucăuşi, o barbă ţepoasă, nerasă de multe zile şi haine 
ponosite şi murdare. 

— Vrei să treci dincolo? întreabă din nou bătrânelul. 

— Ai ghicit, moşule. 

— Şi nu ştii cum, spune drept? 

— Aşa-i, că m-am tot uitat dar nu văd nici pod, 
nimic... 

— Nicio grijă, te trece moşul. Dar parale ai? se 
îngrijorează ei dintr-odată. Că dacă n-ai, să fii sănătos... 

— Am. Numai să mă duci dumneata pe malul celălalt 
şi te-oi răsplăti din belşug, îl asigură Făt-Frumos. 

— Bine, dacă ai parale e bine, îşi freacă moşul 
mulţumit mâinile. 

— Dar cum facem, cu ce vrei să mă treci apa? 

— Are moşul luntre. E mai încolo, la o aruncătură de 
băț, unde-i apa mai liniştită şi numai bună pentru drumul 
cu luntrea. 

Încape şi calul? 

— Încape, sigur că încape! Cât ai zice peşte v-am şi 
dus dincolo. Adică nu chiar aşa de repede ca să avem 
timp să-ţi spună moşul şi o poveste. Stai numai să-mi iau 
vâsleie. 

Caută în iarbă într-un loc anume şi ia două vâsle de 
trei ori mai mari decât el, pe care le poartă cu greutate 
pe umăr. 


— Şi unde zici că mergi, flăcăule? 

Dar moşul nu aşteaptă să-i răspundă fiindcă are chef 
de vorbă şi îndrugă grăbit de-ale lui: că-i tare singur în 
pustietatea asta, că râul, dacă nu-i cunoşti bine, he... 
he... îţi poate face multe năzbâtii... 

Ajung repede la luntrea - într-adevăr încăpătoare - 
pironită de-un ţăruş bătut în mal. Moşul aranjează 
vâsleie, Făt-Frumos îşi îndeamnă calul care nu prea vrea 
să păşească pe scândurile acelea nesigure, şi odată 
urcați toţi trei în luntre pornesc spre malul celălalt. Deşi 
undele râului vin cu furie la vale, moşneţugul îşi 
cunoaşte bine meseria şi stăpâneşte luntrea fără 
greutate. 

— Ai auzit de Izvorul-izvoarelor? N-ai auzit? Nu-i 
nimic, că-ţi spune moşul. 

Trage la vâsle, cârmeşte luntrea cu pricepere şi 
sporovăieşte cu nemăsurată plăcere. 

— Au fost odată trei broscuţe țestoase. Una mare, 
una mijlocie şi una mică. Erau surori broscuţele şi una 
era mai deşteaptă decât cealaltă. Cât era ziulica de 
lungă, se jucau frumos împreună. Dar, într-o bună zi, au 
isprăvit toate jocurile şi n-au mai avut ce face. Fiindcă 
începuseră să se plictisească, s-au strâns toate trei şi-au 
tinut sfat. 

„E rău, suratelor - a zis cea mare - că uite, ne-am 
jucat de-a toate jocurile şi-acum nu mai avem ce face. 
Mie, una, mie aşa de urât!!” 

„Şi eu tare mă plictisesc! 

se văită mijlocia. Dar poate am uitat vreun joc. Hai 
să ne gândim”. 

„Putem să ne gândim mult şi bine! N-a mai rămas 
niciun joc pe care să-l fi uitat”, spuse şi cea mică. 

„Şi-atunci?! O să murim de plictiseală” - se văită iar 
mijlocia. 

„Staţi! strigă cea mare. Mi-a venit o idee! Tot n- 
avem ce face, hai să bem apă din Izvoralizvoarelor”. 

„Ura!... Ura!... mergem... 


"n 
! 


bravo!” o felicitară celelalte două bucuroase. 

Şi-au luat căniţele, au făcut un legământ - că nu vor 
bea din Izvorul-izvoarelor decât toate trei odată - şi au 
plecat. Izvorul-izvoarelor era însă foarte, foarte departe 
şi ca să ajungă la el broscuţele țestoase trebuiau să 
străbată un deşert uriaş» lar ele, se ştie, merg cam încet 

În sfârşit, după vreo sută de ani, obosite, însetate, 
cele trei broscuţe au ajuns la Izvorul-izvoarelor. Tocmai 
se pregăteau să-şi înmoaie căniţele în apa limpede a 
izvorului, când cea mică ţipă speriată: „Aoleu!! Mi-am 
pierdut căniţa!” 

În mare încurcătură erau broscuţele țestoase, căci la 
plecare făcuseră legământ că vor bea toate trei odată din 
apa izvorului. 

„Ce putem face, te întorci acasă, îţi iei altă căniţă, 
iar noi te aşteptăm aici”, îşi dădu cu părerea mijlocia. 

„Faci până acasă o sută de ani, îţi iei căniţa, şi până 
aici mai faci o sută. În total două sute de ani. 

Hai, du-te, noi te aşteptăm”, spuse şi cea mare. 

Broscuţa cea mică plecă. Trecuseră o sută de ani de 
când cele două țestoase îşi aşteptau surioara. 

„Acum sora noastră a ajuns acasă, şi-a luat o căniţă 
şi porneşte înapoi”, spuse una dintre ele. 

„Da... da... să mai aşteptăm...” 

Mai trecură nouăzeci de ani şi cele două broscuţe nu 
mai puteau de sete. La câţiva paşi de ele, izvorul îşi 
purta zglobiu undele. 

„Ştii ce, propuse cea mare, hai să bem un strop de 
apă. Surioara noastră nu are de unde să ştie”. 

X * 

„Şi când vine, bem şi cu ea”, fu de acord cealaltă. 

Zis şi făcut. Se grăbiră spre izvor şi, fericite, tocmai 
îşi duceau căniţele la gură când... de după o stâncă, se 
auzi o voce subţirică: 

„Dacă-i pe-aşa surioarelor, să ştiţi că eu nici nu mai 
plec!! fiece!!!” 

Pe moşneguţ îl pufneşte râsul şi râde ţinându-se cu 


mâinile de burtă. Uită de vâsle şi barca senclină 
primejdios într-o parte. 

Calul se vaită speriat, „gata, pierim, până aici ne-a 
fost!” dar sunt 

Ia un braţ de mai şi luntrea se opreşte cu botul în 
mâl. 

Făt-Frumos fusese cât se poate de atent la poveste, 
dar acum îl priveşte nedumerit pe moş. 

„Da, recunosc, interesantă poveste - îşi zice el - însă 
nu înţeleg ce-i veni de se sfarmă aşa. 

Om bătrân şi se poartă de parcă a dat în mintea 
copiilor”. 

— Ţi-a plăcut? Bună glumă, nu? 

— Da... foarte bună. Îţi mulţumesc că m-ai trecut 
râul. 

Cât îţi datorez, moşule? 

Moşneguţul a devenit dintr-odată serios. Aproape 
trist. 

— Vezi tu, flăcăule, zice el, eu nu primesc niciodată 
bani de la drumeţii cărora nu le plac glumele mele. 

Dă din cap necăjit apoi, cu o mişcare iute, împinge 
luntrea de la mal. 

— Tu nu ştii să râzi băiete şi-i mare păcat de 
tinereţea ta, strigă  moşneguţul supărat şi se 
îndepărtează repede, vâslind cu năduf. 

— Uff! Simt că nu mai pot, murmură Făt-Frumos cu 
dinţii încleştaţi. Nu-i unul cu care să schimb trei vorbe că 
şi începe: 

„De ce nu râzi? De ce nu râzi? 

De ce nu râzi? Unde-i Zmeul ăla, să termin odată cu 
el, ca s-o pot căuta pe Mătuşa-Glumă că nu mai îndur! 

DORINȚA I SE ÎNDEPLINEŞTE lui Făt-Frumos mai 
repede decât credea. După două zile de mers întins, 
găseşte casa 

Zmeului. Se vede de departe fiindcă-i aşezată pe 
vârful unui deal. Este o casă obişnuită, nu prea mare, cu 
un gărduleţ de şipci care înconjoară curtea şi grădina cu 


minunaţii trandafiri ai Zmeului. 

Când ajunge mai aproape îl vede şi pe Zmeu, o 
huidumă de om negricios cu părul vâlvoi. 

Trebăluieşte ceva la rădăcina linei flori şi, 
concentrat, n-aude că se apropie cineva. 

Pe trunchiul unui măr ce crescuse chiar lângă 
portiţă, fusese bătută în cuie o pancartă mare pe care se 
pot citi următoarele: 

Aici locuiesc eu - Zmeul! 

Sunt foarte, foarte RAU! 

SĂ NU FIU DERANJAT!!! 

Altfel... 

— Treabă-i asta? Şi când colo, eu, vezi bine, sunt o 
persoană cât se poate de liniştită. Ba, mai mult, m-aţi 
băgat şi în toate poveştile personaj negativ. Ţie nu ţi-a 
spus doica poveşti cu zmei? 

— Ba da, mi-a spus. 

— Zmeul era, bineînţeles, cel mai rău, nu? 

— Era... 

— Vezi? Se poate?! Mă bârfiţi pe degeaba. E 
adevărat, în tinereţe am mai făcut şi eu câte-o năzbâtie... 
de ce să mint. 

Deloc impresionat de cele citite, Făt-Frumos 
descalecă şi intră în curte. 

— Bună ziua, salută el când ajunge lângă Zmeu. 

Surprins, Zmeul tresare şi-i răspunde aproape fără 
să vrea 

Ia salut: 

— Bună zi... dar ce cauţi mătăluţă pe-aici?!! N-ai 
văzut ce scrie pe pancartă?? 

— Am văzut. Am venit să ne batem. 

— De ce să ne batem noi doi? 

— Holbează ochii Zmeul. 

— Fiindcă eşti rău - de-aia! 

Scrie şi pe uşă. Hai să nu mai pierdem vremea, 
mormăie morocănos Făt-Frumos trăgându-şi sabia din 
teacă. 


— Daaa... ce să-ţi spun... 

de rău ce sunt am început să mă îngraş după urechi. 

— Asta cum mai e? Cum adică, te îngraşi după 
urechi? 

— Iaca, am zis şi eu aşa, ca să mă aflu-n treabă, 
răspunde 

Zmeul iritat. Eu nu ştiu ce-i cu voi! Săriţi la mine cu 
toţii: „Că eşti rău în sus, că eşti rău în jos”. 

— Aha, recunoşti! exclamă cu satisfacţie Făt- 
Frumos. 

— Ei da, recunosc, ce să fac? 

oftează Zmeul. Dar a fost demult. Şi, dacă ne 
gândim bine... 

la, am furat şi eu câteva prințese năzuroase şi 
răzgâiate, dar să ştii de la mine că a fost spre binele lor. 
Cu ocazia asta au învăţat şi ele puţină gospodărie. 

Acasă, în palatele lor, şi-aşa nu le punea nimeni să 
mişte un pai. 

Ar fi trebuit să-mi fie recunoscătoare, nu să mă 
vorbească de rău şi să umple lumea eu te miri ce despre 
mine. Ele ca ele, dar 

Feţi-Frumoşii care le iubeau trebuiau să-mi fie 
recunoscători. 

Ţi-ai găsit!... 

— Şi pe mine mă cheamă tot 

Făt-Frumos, îl întrerupe flăcăul uşor intimidat de 
vorbăria 

Zmeului. 

— Ce să mai vorbim?! Puteam să jur! Nu ştiu cum se 
face dar am avut întotdeauna necazuri cu băieţii care 
purtau numele ăsta. Hai, spune cinstit. 

Făt-Frumos, ce ai cu mine, de ce vrei să ne batem? 

— Ca să-ţi pot lua trei trandafiri. Se zice că ţii la ei 
ca la ochii din cap. 

Şi Făt-Frumos îl lămureşte ce şi cum, într-un cuvânt 
îi povesteşte toată tărăşenia cu fetele împăratului. 

Zmeul îl ascultă binevoitor şi 


Ia sfârşit îl bate prieteneşte pe umăr. 

— Pentru atâta lucru să ne certăm? E adevărat că-mi 
iubesc tare mult florile, dar tu mi-eşti simpatic şi-ţi 
dăruiesc cei trei trandafiri. Alege-ţi! - îl îndeamnă 
generos Zmeul. 

Făt-Frumos îşi alege trei trandafiri şi le retează 
tulpinile cu sabia. 

— Îţi mulţumesc, Zmeule. 

— N-ai pentru ce. Un singur lucru te rog în schimb: 
promite-mi că nu vei spune niciodată, nimănui, cum ai 
primit trandafirii. Dacă te întreabă cineva cum ai reuşit 
să-i iei, să le povesteşti că ne-am luptat cinci zile şi cinci 
nopţi şi n-a câştigat niciunul dintre noi. Atunci, fiindcă ai 
fost un viteaz - şi la fel de puternic ca şi mine - eu ţi-am 
dăruit trandafirii în semn de preţuire. Promiţi? 

— Promit; dar de ce? 

— Altfel - dacă nu le spui povestea asta - se va zice 
că m-ai înfrânt şi-mi stric reputaţia. Oricum, nu-mi pot 
îngădui să las lumea să vorbească vrute şi nevrute... Fără 
povestea cu lupta noastră, mă voi trezi aici cu tot soiul 
de neisprăviţi care or să vrea şi ei trandafiri şi eu nu 
vreau asta. Vreau să fiu lăsat în pace, să-mi pot creşte 
florile netulburat. M-am cam săturat de lupte şi sunt, ca 
să zic aşa, un Zmeu în retragere înţelegi acum de ce te- 
am rugat să-mi promiţi? 

— Înţeleg. Să n-ai nicio grijă, voi face întocmai cum 
m-ai învăţat cu cei care mă vor întreba. 

— Am ştiut eu că eşti băiat bun, zice Zmeul şi-l 
invită pe 

Făt-Frumos în casă. 

După ce-l ospătează cum se cuvine, Zmeul, pe care 
l-au năpădit amintirile, istoriseşte întâmplări hazlii din 
zbuciumata lui viaţă. Povesteşte cu însufleţire, dar 
oaspetele, deşi ascultă atent, nu zâmbeşte nici măcar o 
dată - darămite să râdă!! - şi 

Zmeul se simte jignit: 

— Ascultă, Făt-Frumos, nu-ţi plac poveştile mele? 


— Dimpotrivă, îmi plac foarte mult. 

— Ştii, te întreb fiindcă văd că n-am reuşit să-ţi 
smulg nici măcar un zâmbet şi mi-e teamă să nu te 
plictisesc. 

— Oh! Zmeule! Şi tu?? Toţi îmi spun că nu ştiu să 
râd şi să mă înveselesc, că sunt prea serios. Dar ce pot 
face dacă eu aşa sunt? Nu pricep în ruptul capului cum 
găsiţi voi, ceilalţi, prilej de-a face haz de orice: de-o 
vorbă, de-o întâmplare, de-un gest cât de mic, de 
înfăţişarea cuiva... 

— Aşa ceva n-am mai auzit! 

se miră Zmeul. Şi chiar n-ai râs niciodată? 

— Niciodată, Zmewie. Din pricina asta n-am s-o pot 
lua de nevastă pe fata cea mică a lui 

Veselie-împărat. 

— Cum aşa?! Te văd băiat frumos şi isteţ. 

— Degeaba. M-a înştiinţat, de faţă cu tatăl ei, că se 
mărită cu mine numai dacă o fac să râdă. Ori eu... glume 
nu ştiu, deci cum s-o-nveselesc? zicea că nu vrea să ia de 
bărbat un posac şi m-a trimis s-o caut pe Mătuşa-Glumă. 

— Vai, vai, săracul de tine! 

Îl căinează Zmeul. Dar are dreptate fata, eşti cam 
mohorât. 

Tac amândoi. Făt-Frumos este trist, se vede pe faţa 
lui. Zmeul se gândeşte la ceva. 

— Auzi, Făt-Frumos, zice el, îmi amintesc că-n 
vânturările mele prin lume am cunoscut o vrăjitoare cu 
un nume caraghios: 

Vrăjitoarea-din-corcoduş - aşa cred... Locuieşte 
dincolo de 

Muntele albastru, în  Valea-pomilor-fructiferi. O 
găseşti uşor. 

Cum treci Muntele Albastru, o să vezi după vreo trei 
zile de mers - o ţii tot către soare-răsare - un corcoduş 
uriaş în care îşi are casa. Pe vremuri ştia o mulţime de 
lucruri. Poate are habar pe unde poţi da de Mătuşa- 
Glumă. Te-aş ajuta mai mult cu dragă inimă, dar... asta-i 


cam tot ce-mi trece prin cap, se scuză Zmeul. 

— Numai de-ar şti unde locuieşte Mătuşa-Glumă, 
şopteşte melancolic Făt-Frumos. Mi s-a făcut un dor de 
Celinda... 

Din nou la drum 

— DII!... CĂLUŢULE... 

DII!... îşi îndeamnă Făt-Frumos armăsarul, care face 
o mutră acră şi-l întreabă cu lehamite: 

— Iar plecăm?! Noi nu ne mai potolim? Toată ziulica 
pe drumuri... Dii!... atâta ştii tu 

Făt-Frumos. Dii!... Puteam rămâne foarte bine la 
Veselie-împărat, avea nişte grajduri... 

Măcar spune-mi şi mie unde pornim iar? 

— Să o căutăm pe Vrăjitoarea-din-corcoduş. 

— Poftim! Acum o să mă urc şi-ntr-un corcoduş!! 

— Dacă vrei te las în grija 

Zmeului până mă întorc. Dar mi-ar părea rău... deşi, 
aşa se-ntâmplă cu prietenii - la nevoie se cunosc. 

— Gata, te-ai şi supărat! Nu mai pot scoate şi eu o 
vorbă că 

„.„Imaginează-ţi că nu mi-am deschis gura, răspunde 
calul înţepat şi o ia la trap. 

Trec prin locuri de o frumuseţe fără seamăn. Totul în 
jurul lor este albastru. Pietrele sunt albastre, copacii 
albaştri, şi ici-colo zăresc câte-un petec de iarbă albastră 
de unde calul smulge din mers câte un smoc. 

Până şi tăcerea care învăluie muntele pare albastră. 

Dar n-au vreme să admire frumuseţea Muntelui 
Albastru, fiindcă sunt amândoi, cal şi călăreț, frânţi de 
oboseală. Când reuşesc să ajungă pe partea cealaltă a 
muntelui cad amândoi, dărâmaţi, şi adorm îndată la 
umbra unui brad albastru care coborâse mult în câmpie, 
ca un cercetaş al muntelui. 

Dorm netulburaţi şi Făt-Frumos se visează în faţa 
Celindei, spunându-i o glumă bună. Fata râde şi-l sărută 
cu dragoste. Dar când visul ajunge aici, Făt-Frumos se 
trezeşte. Nici urmă de fată, în jur doar tăcerea albastră. 


— Frumos vis am avut, se-ntinde calul, trezindu-se şi 
el. Tu. 

Făt-Frumos, n-ai visat nimic? 

— Am visat şi eu... dar mai bine să lăsăm 
pălăvrăgeala. Avem drum lung înainte. 

— Ia te uită! Mi-ai spus o noutate! Când n-avem noi 
drum lung? bombăne calul nemulţumit. 

Trec şi pe lângă ultimii copaci albaştri şi Muntele 
Albastru rămâne încet-încet undeva departe, în spatele 
lor. Şi cum înaintează, iarba devine verde, la fel şi 
frunzele copacilor, iar pietrele-şi recapătă culoarea lor 
obişnuită. Numai cerul, nemărginit, rămâne la fel de 
albastru. 

Valea-pomilor-fructiferi îi întâmpină cu aromele 
îmbătătoare ale fructelor ce dau în pârg. Făt-Frumos nu 
trebuie decât să întindă mâna ca să culeagă mere mari şi 
roşii, pere zemoase şi nuci. 

Printre ceilalţi pomi, corcoduşul vrăjitoarei pare un 
gigant nimerit într-o ţară a piticilor. Cine ştie cum 
ajunsese acolo şi crescuse atât de mare. Coroana i se 
pierde spre cer iar tulpina lui este atât de groasă încât 
lui 

Făt-Frumos îi trebuie câteva minute bune s-o 
înconjoare. 

O scară lungă, în spirală, cu treptele săpate în 
trunchiul corcoduşului, duce spre vârf. 

„Acolo sus, printre crengi, trebuie să fie casa 
vrăjitoarei”, bănuieşte Făt-Frumos. 

— Tu - îi spune calului - aşteaptă-mă aici. Mă întorc 
repede. 

— Nici nu te sfătuiesc să zăboveşti prea mult pe- 
acolo fiindcă la o adică, cu unul, n-am cum să te ajut. Pe 
treptele astea nu mă încumet să urc. 

Vrăjitoarea - din - corcoduş 

APROAPE UN CEAS în TREG îi trebuie lui Făt- 
Frumos până ajunge la primele crengi din coroana 
corcoduşului. Mai urcă puţin şi treptele se termină 


deodată în faţa unei căsuțe aşezate între două crăci 
groase, care se desfac precum braţele unei prăştii. 

Este mai degrabă o colibă minusculă cu acoperişul 
roşu, pereţii verzi şi uşa portocalie. Dar culorile care 
fuseseră cândva vii şi puternice şi dăduseră probabil un 
aer de veselie căsuţei, sunt acum şterse de ploi şi de 
vânturi. 

Uşa-i deschisă şi dinăuntru se aud voci. 

În casa vrăjitoarei e un fum să-l tai cu cuțitul. Pe o 
plită mare fierb câteva vase încăpătoare, în mijlocul 
încăperii, pe un scaun, aşezată cu spatele la uşă, stă 
vrăjitoarea şi dă porunci cu glas ascuţit unei ciori care 
mişună printre oale cu o pungă de zahăr: 

— Acolo mai pune puţin. Ajunge! Şi dincolo... Atât! 
Că-mi strici dulceaţa! 

Cioara îl observă prima. Se pare că ea şi stăpâna ei 
nu au prea mulţi vizitatori fiindcă rămâne cu pliscul 
căscat şi, neatentă, lasă să-i scape mai mult zahăr decât 
trebuia într-unul din vasele care fierb pe plită. 

— Mi-ai stricat dulceaţa! 

Toanto! ţipă vrăjitoarea enervată. 

Trezită de ocările stăpânei, cioara îşi revine şi 
întinde o aripă cu pene cam rare spre uşă: 

— Avem un musafir. 

— Nu vorbi?! sare ca arsă vrăjitoarea şi se întoarce 
repede. 

În acelaşi timp se străduieşte să-şi ia o înfăţişare cât 
mai fioroasă sau măcar una demnă de o vrăjitoare 
adevărată. Lucru care nu-i prea reuşeşte pentru că aşa 
cum se înfăţişează - cu polonicul în mină şi şorţul peticit 
- nu inspiră deloc teamă. 

„Vai, vai, cum arăt! - se ceartă ea în gând. Paro 
bucătăreasă oarecare şi nicidecum teribila Vrăjitoare- 
din-corcoduş. 

Oricum, măcar la-nceput să-l sperii puţin. Doar 
prima impresie contează!” 

Întinde spre Făt-Frumos un deget bătrân şi cârn şi-l 


întreabă cu asprime: 

— Ce-i cu tine băiete?!! Ce cauţi aici? Dai buzna în 
casa 

Vrăjitoarei-din-corcoduş? Nu ţie teamă c-am să te 
prefac într-o broască? Ha?? 

— Aşa, aşa! Sperie-l! Prefă-l într-o broască, sau mai 
bine într-un şobolan! Ha, ha!... uite-l cum tremură de 
frică, cârâie răutăcioasă cioara. 

— Bine v-am găsit, spune bine crescut Făt-Frumos. 
Am străbătut drum lung până aici. 

— Nu mai spune? se-nmoaie vrăjitoarea, uitându-şi 
brusc gândurile războinice. Îi fi fiind obosit! Ia şezi colea, 
îl îndeamnă ea, arătându-i un scaun. i-o fi şi foame, 
săracul de tine. Să-ţi dau o dulceaţă! De care vrei? De 
vişine, de gutui, de căpşuni?... 

Hai, spune, ce mai aştepţi? într-o clipită o ai în faţa 
nasului. 

— Păi, ştiu eu, nu mă prea pricep la dulceţuri, se 
arată nehotărât Făt-Frumos. De care vreţi 
dumneavoastră. 

— Dacă-i aşa, atunci dulceaţă de nuci verzi, bate din 
palme încântată vrăjitoarea. Asta-mi place mie cel mai 
mult şi-i vrăjitoria care-mi reuşeşte cel mai bine. Fii 
atent, n-ai mâncat asemenea bunătate de când eşti. 

Vrăjitoarea întinde mâinile deasupra mesei, degetele 
ei bătrâne şi răşchirate sunt chiar în dreptul ochilor lui 
Făt-Frumos, faţa i se înnegreşte, ochii-i scapără şi 
rosteşte, cu o voce care se vrea cavernoasă, un 
descântec pentru vrajă: 

Abracadabra, dulceaţa mea preferată aici să se 
arate, acum, pe loc, poruncesc! Abracadabra! 

— Poc! poc! şi, iată, dulceaţa vă este servită pe loc, 
completează cioara dispreţuitoare. Ce mai vrăjitorie! 

Într-adevăr, c-un pocnet sec, pe masă apar două 
borcănaşe. 

Vrăjitoarea îi dă unul lui Făt-Frumos, celălalt îl 
păstrează pentru ea, scoate de undeva linguriţe şi-l 


îndeamnă pe Făt-Frumos să mănânce. Ea însăşi gustă cu 
desfătare din borcănaşul ei. 

— Mmm! Excelentă! 

— Îți place? 

— Foarte mult, o asigură flăcăul. 

— Şi când te gândeşti c-am prins şi noi vremuri mai 
bune... A 

ehe!... dar s-a prostit de tot vrăjitoarea mea. În loc 
să-l bage în ceaun sau să-l prefacă într-o broască, ea-i dă 
dulceaţă! - cârâie cioara neconsolată. 

— Mai tacă-ţi gura, se răsteşte la ea vrăjitoarea. Tu 
nu vezi ce mult îi place dulceaţa mea? 

Mai ia dragul meu, îl invită ea pe Făt-Frumos, 
mănâncă atât cât vrei că mai am de unde să-ţi dau. 

— Auu!... nu mai suport, simt că-mi cad penele de 
ruşine. 

Mai bine muream decât s-apuc să văd aşa ceva... 
cârâie cioara disperată. 

— Dacă nu taci să ştii că te bag într-o oală şi te ţin 
acolo până te potoleşti, o ameninţă vrăjitoarea supărată. 

De data asta cioara se hotărăşte să-şi ţină gura 
fiindcă nu-i surâde deloc ideea cu oala. 

— la spune, cum de te-ai nimerit prin pustietăţile 
astea? se întoarce vrăjitoarea zâmbitoare spre Făt- 
Frumos. 

— M-a îndrumat încoace 

Zmeul. Zicea că numai dumneata ştii unde o pot găsi 
pe Mătuşa-Glumă... 

Şi Făt-Frumos se-apucă şi-i spune toată povestea cu 
fata lui 

Veselie-împărat: 

— ...Acum, după ce-am luat trandafirii, mai trebuie 
doar s-o găsesc pe Mătuşa-Glumă. 

— Ei... bat-o s-o bată de bătrâneţe, oftează 
vrăjitoarea cu nesfârşită tristeţe în glas. Da... 

am ştiut eu cândva unde locuia 

Mătuşa-Glumă, numai că... am uitat! Vezi tu, Făt- 


Frumos - zice ea stânjenită - eu sunt atât de bătrână 
încât am uitat până şi vrăjile cele mai uşoare, cele mai 
simple... Mai ştiu să fac o singură vrajă: cea cu 
dulceţurile, pe care-ai văzut-o. Şi, până şi vraja asta, n- 
am mai rostit-o de-o sută de ani. Trebuie să-ți 
mărturisesc, adineauri, când am poruncit dulceaţă de 
nuci verzi, mi-a fost teamă că n-o să-mi reuşească. Aşa că 
nu te mira că nu ţin minte unde locuieşte Mătuşa-Glumă. 
Îmi pare rău pentru tine... 

— Şi eu, acum, ce mă fac? 

Întreabă deznădăjduit flăcăul, îmi pusesem atâtea 
speranţe în dumneata. 

Vrăjitoarea îşi desface mâinile neputincioasă. De 
ruşine ce-i este priveşte cu încăpățânare podeaua. 

— Stai aşa! exclamă ea bucuroasă. Poate-şi 
aminteşte cioara mea. Ea a avut întotdeauna o memorie 
foarte bună. Ia zi şi tu 

— O-ndeamnă pe cioară - unde poate fi găsită 
Mătuşa-Glumă? 

Cioara are ochii plini de lacrimi şi tocmai şi-i şterge 
cu un colţ de şorţ. Pe ea, fiind o cioară simţitoare, 
poveştile de dragoste au tulburat-o de când se ştie. Şi la 
cele triste, cum este cea a lui Făt-Frumos, plânge 
întotdeauna. Dacă la-nceput nu-l suferise pe flăcău, 
acum, după ce-a ascultat povestea, s-a topit de mila lui 
şi-l compătimeşte din tot sufletul. 

— Bietul de tine, ce rău îmi pare, dar nici eu nu mai 
ţin minte unde stă Mătuşa-Glumă... 

000... bietul de tine... şi izbucneşte într-un plâns cu 
sughiţuri. M-am ramolit de tot... 

— Dacă nici ea nu ştie, zice dezamăgită vrăjitoarea, 
înseamnă că n-ai noroc. Vezi bine, noi două nu te putem 
ajuta. 

Făt-Frumos, care îşi pierduse orice speranţă, se 
ridică şi îşi ia rămas bun de la vrăjitoare şi de 

Ia cioară: 

— Eu mă duc. Vă mulţumesc... 


— N-ai pentru ce, n-ai pentru ce, se grăbesc să-l 
asigure ele mâhnite. 

Cu cioara pe umăr, vrăjitoarea îl conduce pe Făt- 
Frumos până la poalele corcoduşului. 

— Bine c-ai venit! răsuflă uşurat calul. Am crezut că 
ai păţit cine ştie ce şi tocmai mă pregăteam să vin sus 
după tine, zice el şi se încruntă la vrăjitoare. 

— Ia nu mai fă pe grozavul, îl bruftuluieşte în şoaptă 
cioara, care s-a mutat dintr-un salt de pe umărul 
vrăjitoarei pe capul lui. Caraghiosule! Tu nu vezi ce 
necăjit e Făt-Frumos? 

— Dæ’ ce-i? l-aţi făcut ceva? 

Întreabă intimidat calul. 

— Nu. Doar atât că n-am putut să-l ajutăm. 

— Aha, înţeleg... 

Între timp vrăjitoarea îşi ia rămas bun de la Făt- 
Frumos. 

— Pentru că ţi-a plăcut atât de mult dulceaţa mea, 
ţi-am pregătit câteva borcănaşe, să le ai pe drum. 

ruhtiiia UHmM 

Şi vrăjitoarea îi agaţă la oblânc o legăturică cu vreo 
douăzeci de borcănaşe cu dulceaţă de nuci verzi. 

— Mulţumesc, mulţumesc. 

dar nu trebuia... 

— Lasă dragul meu, ţi le dăruiesc din toată inima. 
Ştiu că-ţi plac, insistă vrăjitoarea. 

Făt-Frumos este teribil de încurcat. Adevărul este că 
se simte puţin indignat şi cam jignit. 

„Poftim, am ajuns să car şi dulceaţă după mine: 
bine-mi stă!...” - gândeşte el - dar cum ştie că nu-i 
frumos să refuze, primeşte dulceaţa mulţumindu-i 
vrăjitoarei. Apoi încalecă, o salută pe vrăjitoare şi îşi 
îndeamnă calul la drum. 

— Să ai grijă de el, îi suflă repede cioara, calului. 

— Rămâneţi cu bine! 

— Să mai treci pe la noi, Făt-Frumos, vei fi oricând 
binevenit! 


— Sărmanul, murmură cioara înlăcrimată. 

— Păi da, sărmanul! Eşti mai tânără decât mine, 
puteai să ţii minte unde locuieşte Mătuşa-Glumă. Dar nu 
se poate bizui omul pe tine nici de doi bani, se 
burzuluieşte vrăjitoarea. 

— Bravo!! Numai eu sunt de vină?! Tu de ce-ai uitat? 

— Sunt mai bătrână. Şi să nu fii obraznică!... 

În seara aceea se culcară amândouă supărate. 

— Bine că i-am dat măcar dulceaţa. O să-i prindă 
bine pe drum, ce zici? întrebă vrăjitoarea din pat înainte 
de-a adormi. 

— Cu dulceaţa ta precis o află pe Mătuşa-Glumă, 
cârâi cioara îmbufnată şi-i întoarse spatele. 

Ne întoarcem ia ursitoare 

AŞEZATE ÎN JURUL MESEI, ursitoarele joacă 
„Piticot”. Tocmai au început o partidă nouă şi baba Aveta 
speră din tot sufletul să câştige, fiindcă de vreo două ore 
pierde întruna. Câştigă pe rând surorile ei: când baba 

Saveta, când baba Veta. Parcă-i un făcut! Şi de 
fiecare dată când pierde, surorile îi cer - nici mai mult 
nici mai puţin! - să-l dezlege pe Făt-Frumos de ursirea ei. 
Ea însă nu se-nvoieşte în ruptul capului. 

— Poate mă învoiesc dacă mă bateţi la jocul următor, 
zice prefăcută şi speră în sinea ei să câştige ea. 

Să-l dezlege pe Făt-Frumos nici nu-i trece prin 
minte. „l-am ursit să fie certat cu gluma, aşa rămâne!” - 
îşi spune răutăcioasă. 

Este foarte concentrată la joc şi teribil de nervoasă. 
De altfel, de enervare, mâna cu care aruncă zarul pe 
masă îi tremură destul de tare, deşi ea încearcă să se 
stăpânească din toate puterile, ca să nu-şi lase surorile 
să-i vadă supărarea. 

Zarul se rostogoleşte... şi se opreşte la trei. 

„Ptiu, n-am niciun pic de noroc astăzi!” îşi zice baba 
Aveta furioasă. l-ar fi trebuit un unu ca să intre în joc. 

Baba Saveta are unu de la prima mână şi începe 
jocul. Imediat după ea, dă cu zarul - tot unu! - şi baba 


Veta. 

„Ah! iar pierd”, îşi muşcă buzele baba Aveta şi 
aruncă zarul cu inima strânsă. Victorie! Unu! 

Are voie să joace şi pune piticul de lemn cu 
satisfacţie pe linia de plecare. „Dacă-mi iese un şase, le 
ajung”, calculează ea repede. 

Surorile ei se privesc îngrijorate. Se-nţeleseseră s-o 
bată la 

„Piticot” pe încăpăţânata de Aveta până aveau să o 
facăsă-l dezlege pe Făt-Frumos. Jocul continuă încordat. 
Baba Aveta dă tot mai bine cu zarul şi se distanțează. 
Mai are puţin şi câştigă. 

Dacă-i reuşeşte un cinci, al ei este jocul. S-a mai 
înseninat la faţă, iar prin lentilele ochelarilor privirea îi 
străluceşte încrezătoare. 

Zarul se rostogoleşte şi... nenorocire! Doi. Piticul de 
lemn al babei Aveta cade în prăpastie. 

— Ei, ce să faci, se mai întâmplă... lar te-am bătut! îi 
spune bine dispusă baba Veta. 

„Păi, sigur, Vetei îi dă mâna să se hlizească! Of, ce 
ghinion am. Să nu-ţi vină să mori?” se jeleşte pe tăcute 
baba Aveta. 

— Sper că măcar acum ai să te ţii de cuvânt, spune 
cealaltă soră, Saveta. 

— Ce cuvânt? 

— Nu ai promis că îl dezlegi pe Făt-Frumos dacă te 
batem? 

— N-am promis, nu-mi amintesc! Poate dacă mă 
bateţi şi data viitoare... mormăie baba 

Aveta ferindu-se să se uite în ochii lor. 

Îşi face de lucru cu ochelarii, suflă preocupată peste 
lentile, le şterge atentă cu poala rochiei şi pe urmă, când 
termină cu ochelarii, îşi freacă supărată nasul. 

— Să-ţi fie ruşine! răbufneşte 

Saveta. De mai bine de două ceasuri ne tot duci cu 
vorba. Păi aşa ne-a fost înţelegerea?!! 

— Nu pricep cum de nu ţi-a trecut supărarea după 


atâţia ani, se miră baba Veta. 

— Ha? Ce zici? strigă baba 

Aveta ducându-şi mâna pâlnie la ureche, dintr-odată 
surdă. 

— Supărarea! - tu. Au trecut atâţia ani! 

Dar baba Aveta nu mai are chef de discuţii şi tace 
încrâncenată. Se pare că n-o interesează nimic altceva 
decât nasul pe care şi-l scarpină cu îndârjire. Surorile se 
privesc întrebător. Nu mai ştiu ce-ar putea face cu 
încăpăţânata de Aveta şi-au ajuns şi la capătul răbdărilor. 
Deodată, baba Saveta zăreşte pe masă ochelarii surorii 
ei. Face repede un semn discret, arătându-i babei Veta 
care-i mai aproape de ei. Aceasta a înţeles îndată ce are 
de făcut şi, mustăcind un zâmbet în colţurile buzelor, 
înhăţă ochelarii cu o mişcare iute şi scurtă. 

Baba Aveta a simţit ceva şi, mioapă, îşi caută 
ochelarii să vadă ce se întâmplă. Dar caută degeaba. 
Ochelarii au dispărut. 

— Unde-mi sunt ochelarii, mi i-aţi luat voi? 

— Da, i-am luat noi şi i-am ascuns, îi răspunde 
înveselită 

Veta. 

— Nu-i mai primeşti dacă nu-l dezlegi pe Făt- 
Frumos, adaugă Saveta. A pătimit destul din pricina ta. 
Acum bate coclaurii fiindcă tu eşti nu ştiu cum... Mă şi 
mir că Mătuşa-Glumă nu s-a săturat de când îl aşteaptă. 
Ştii bine că n-o va găsi niciodată dacă nu-l dezlegi de 
ursire. 

— Să-mi daţi ochelarii imediat. Nu văd nimic fără ei. 

— Cum rămâne cu Făt-Frumos? 

— Nu-l dezleg, se înverşunează baba Aveta. Nu 
vreau! Aşa rămâne câte zile are - certat cu gluma. 

În cameră se lasă o tăcere grea, care nu prevesteşte 
nimic bun. 

— Ce faceţi? întreabă baba 

Aveta nemaisuportând tăcerea, îmi daţi ochelarii? 

Ceva în vocea ei s-a schimbat. 


Parcă nu mai este atât de arţăgoasă şi parcă 
tremură puţin. 

Nu-i răspunde nimeni şi ea se foieşte pe scaun tot 
mai neliniştită. 

— Nu numai că nu-ţi dăm ochelarii înapoi până nu-l 
dezlegi pe Făt-Frumos, vorbeşte încet şi rar într-un târziu 
baba 

Veta, dar nu vom mai juca „Piticot' cu tine 
niciodată. Să nu zici că nu ţi-am spus! 

Baba Aveta tresare înspăimântată. Dacă de ochelari 
nu se necăjise prea tare - ştia că tot îi va primi înapoi 
odată şi-o dată 

— Amenințarea cu „Piticotul”. 

O loveşte însă în plin. Fiindcă baba Aveta nu are 
bucurie şi plăcere mai mare. Este o jucătoare pătimaşă şi 
a simţit că de data asta surorile ei nu glumesc, îşi 
frământă mâinile înciudată. 

Dacă se-nvoieşte, înseamnă că-i prima oară când i- 
au înfrânt încăpăţânarea; dacă nu se-nvoieşte... adio 
„Piticot!” 

— Ştiţi ce, mai jucăm o partidă şi dacă mă bateţi fac 
cum vreţi voi. Ce ziceţi? încearcă ea să tărăgăneze 
lucrurile. 

Tăcere de piatră. „Aoleu, le-am supărat rău de tot”, 
se sperie baba Aveta. 

— Bine. 11 dezleg mâine. Daţi-mi ochelarii şi hai să 
jucăm mai departe, spune ea dintr-odată. 

— Acum! zice scurt una dintre surori şi se lasă iar 
tăcerea aceea grea. 

Tăcere pe care baba Aveta simte că nu o mai poate 
suporta. 

N-are de ales - ori îl dezleagă pe Făt-Frumos, ori... 
Oftează lung, închide ochii şi murmură: 

— Făt-Frumos... oriunde te-ai afla, de azi înainte să 
fii şi tu ca toţi oamenii, să glumeşti, să râzi, să ştii ce-i 
veselia. De ursirea mea te dezleg. Aşa să fie! 

Am zis! 


Surorile se reped să o sărute şi îi pun ochelarii cu 
grijă pe nas. 

— Era păcat de-asemenea mândreţe de băiat, spune 
Saveta înduioşată. 

— Sunteţi mulţumite? Atunci hai să jucăm repede o 
partidă, le îndeamnă baba Aveta nerăbdătoare. 

În seara aceea baba Aveta are noroc şi câştigă 
mereu, spre nemărginita ei satisfacţie. Baba 

Veta mustăceşte iar - numai ea ştie de ce - un 
zâmbet într-un colţ al buzelor. 

Hop şi Mătuşa-Glumă 

„IATĂ, TOATE SPERAN-ŢELE MELE s-au dovedit 
deşarte. Şi asta, după ce-am străbătut atâta amar de 
drum. Încotro să-mi mai îndrept paşii? Unde oare s-o mai 
ştiu căuta pe Mătuşa-Glumă?” 

Fără să-şi dea seama, întrebarea de la urmă o 
rosteşte cu voce tare şi calul, crezând că vorbeşte cu el, 
îi răspunde mâhnit: 

— Degeaba mă întrebi pe mine, Făt-Frumos... îmi 
pare rău. 

Poate c-ar fi mai bine să ne întoarcem acasă. 
Oricum, trebuie să le ducem fetelor trandafirii, să nu 
creadă cumva că suntem nişte fricoşi şi de aceea nu ne 
întoarcem. 

„Are dreptate, recunoaşte 

Făt-Frumos, altceva ce-mi mai rămâne de făcut? 
Dacă tot n-am găsit-o pe Mătuşă-Glumă, măcar atât să 
ştie Celinda - că nu sunt un fricos! Şi... cine ştie, poate 
se-ndură totuşi şi-mi dăruieşte dragostea ei. 

Cal şi călăreț merg în tăcere, posomorâţi şi trişti. 
Ajung la 

Muntele Albastru. Dacă la venire n-apucaseră să 
admire frumuseţile Muntelui Albastru fiindcă erau 
grăbiţi, acum, când urcă iar muntele, nu le iau în seamă 
nici atât. Şi pe lângă casa Zmeului trec fără să se 
oprească. Şi iată că ajung din nou la râul cel lat şi 
învolburat. De zile-ntregi 


Făt-Frumos n-a mai scos o vorbă. Acum însă, n-are 
ce face şi-l strigă pe moşul cu luntrea. Nici urmă de el. 
Strigă până răguşeşte şi, când e gata-gata să se lase 
păgubaş, îl zăreşte pe moşneguţ dezlipindu-şi luntrea de 
mai. 

— la te uită, te-ai întors, băiete! îl întâmpină vesel 
nevoie mare moşneguţul. Ţi-au mers bine treburile pe 
unde-ai umblat? 

— Eh... face cu lehamite 

Făt-Frumos, bine cum numai duşmanului îi poţi dori. 

— Lasă, flăcăule, că toate necazurile se sfârşesc 
odată şi-odată, zice moşneguţul privindu-l cu ochi 
strălucitori. 

— Dar şi potcoavele mele se sfârşesc, constată 
morocănos calul. Uite, asta de la piciorul drept din spate 
îmi cade acuşi... 

Moşneguţul râde cu poftă de necazul calului şi, 
învârtindu-se în jurul lor sprinten ca o zvârlugă, îi 
zoreşte să urce în luntre. 

Ca şi la venire, vâsleşte din greu şi turuie întruna, 
cum îi este felul, ba de una ba de alta. Deodată se 
opreşte, îl priveşte pe 

Făt-Frumos scurt, hoţeşte, „ia să-ţi spună moşul o 
glumă bună”. 

— Zice - şi se apucă să-i povestească despre 
broscuţele țestoase. 

„Ptiu! Să mor dacă moşul ăsta nu s-a ţicnit de tot! A 
uitat că mi-a mai spus o dată gluma asta? Săracul, de 
bătrân ce este îl iasă memoria şi uită de la mână până la 
gură”, îl compătimeşte Făt-Frumos, privindu-l cu 
îngăduinţă. 

Dar moşneguţul n-are habar şi povesteşte netulburat 
cum s-au jucat broscuţele de-a toate jocurile, cum au 
plecat ele spre Izvorul-izvoarelor... şi, când ajunge cu 
luntrea la mal, termină şi el povestea: 

„Dacă-i pe-aşa, surioarelor, să ştiţi că eu nici nu mai 
plec. 


Eee!!!” 

Şi-atunci, îi clipa în care moşul termină de povestit, 
se întâmplă ceva cu totul şi cu totul extraordinar: Făt- 
Frumos care l-a ascultat peste măsură de plictisit şi nu l- 
a întrerupt numai şi numai fiindcă este mea bine crescut, 
ei bine... Făt-Frumos izbucneşte într-un hohot de râs 
uriaş, hohot care zguduie luntrea. 

— Am halucinaţii, îngaimă calul îngrozit. Asta din 
cauza oboselii... da, da... dă el din cap uluit şi, neatent, 
se împiedică şi cade în apă. 

În vremea aceasta Făt-Frumos râde; el, cel serios, el 
care nu ştie ce-i zâmbetul şi gluma, râde până-l dor 
fălcile. 

— Sunt ud ca un peşte, deci nu poate fi vorba de 
vreo halucinație, bombăne calul” ieşind din apă. S-a 
întâmplat ceva. 

— Bată-te norocul să te bată. 

Făt-Frumos, că de mulţi ani aştept eu ziua aceasta, 
strigă bucuros moşneguţul şi-l îmbrăţişează cu drag. 

— Cum aşa, se miră Făt-Frumos după ce se mai 
linişteşte, ce aşteptai, moşule? 

— Să te aud râzând, băiete, aşa cum te-am auzit 
acum. Eu sunt Mătuşa-Glumă! 

— Dumneata??!! 

— Totuşi, am halucinaţii. Hotărât lucru, sunt bolnav, 
suspină calul. 

— Măi, măi, dar neîncrezători mai sunteţi, zice 
moşul amuzat. 

Bate din palme şi, cât ai clipi de două-trei ori, se 
preface într-o mătuşică grăsuţă care seamănă bine cu 
moşneagul de adineaori. 

— Acum mă credeţi? 

—  Sărut-mâna, Mătuşă-Glumă, se dezmeticeşte 
flăcăul şi, îngenunchind, îi sărută dreapta. 

De mult te caut Mătuşă... îmi pierdusem orice 
nădejde. 

— Şi eu te aştept de mult. 


Făt-Frumos... 

Şi Mătuşa-Glumă îi povesteşte întâmplarea cu 
ursitoarele, cum a supărat-o tatăl lui pe una dintre ele şi 
cum aceasta, furioasă, i-a ursit să nu cunoască gluma. 

— Eu, dragul meu, îşi încheie ea istorisirea, am 
menirea de-a însenina sufletele oamenilor, de a-i apăra 
de tristeţe şi singurătate. Cel care ştie să râdă goneşte 
cu râsul lui urâtul din jur, iar necazurile vieţii, oricât de 
mari şi grele ar fi ele, le înfrânge cu uşurinţă. Pe tine 
însă n-aveam cum să te ajut fiindcă eu n-am nicio putere 
în faţa ursitoarelor. 

Dacă ele hotărăsc ceva, apoi aşa rămâne. Abia 
acum, când s-au îndurat de tine şi te-au dezlegat de 
ursire, am putut şi eu să mă arăt ca să-ţi dau o mână de 
ajutor. _ 

— Înseamnă c-am să fiu şi eu ca toţi oamenii? 

— Sigur că da. Greu a fost până ţi-am deschis 
gustul, până te-am făcut de-ai râs prima dată, îi răspunde 
cu bunătate Mătuşa-Glumă. 

De bucurie, Făt-Frumos simte că-l apucă ameţeala. 

— Nici nu ştiu cum să-ţi mulţumesc, Mătuşă... 

— Mergi sănătos şi nu uita să-i spui Celindei gluma 
cu broscuţele; o să-i placă, sunt sigură. 

Il sărută pe amândoi obrajii. 

„Bată-te norocul să te bată că frumos mai eşti” - mai 
zice - şi se face nevăzută. 

— Ca vântul să mă duci la palatul lui Veselie- 
împărat, îi porunceşte Făt-Frumose calului şi se aruncă 
în şa. 

— Vai de capul meu ce mă aşteaptă... se vaită calul. 

Nechează o dată năprasnic, se ridică în două 
picioare şi se avântă apoi ca o nălucă la drum. 

În urma lor rămâne un nor mare de praf, fulgerat 
când şi când de mănunchiuri de scântei albastre, ţâşnite 
din potcoavele bidiviului. 

Povestea noastră se termina 

LA MARGINEA ZĂRII soarele abia îşi deschide un 


ochi somnoros când Făt-Frumos şi calul se opresc în faţa 
palatului lui 

Veselie-împărat. 

— Uff! Am ajuns!! Mi-am pierdut toate potcoavele, 
dar uite c-am făcut-o şi pe asta. mai apucă să spună calul 
şi se prăbuşeşte frânt de oboseală. 

Sărmanul, este atât de dărâmat încât adoarme pe 
loc. Dar şi stăpânul lui abia se mai ţine pe picioare şi se 
clatină la fiecare pas. 

Din creştet până-n vârful cizmelor este acoperit de- 
un strat gros de praf încât ochii abia i se mai văd. Cei 
trei trandafiri pe care-i ţine în mână par cenuşii din 
pricina colbului. Câţiva străjeri se reped să-l ajute dar el 
îi îndepărtează, arătând spre cal: 

— Aveţi grijă de el... 

— Făt-Frumos!! 

Glasul, atât de drag celui strigat, vine de la una din 
ferestrele palatului şi-l face pe obositul drumeţ să uite 
într-o clipă toată osteneala drumului. Celinda, de când a 
plecat Făt-Frumos, nu mai are somn. De bucurie ar sări 
pe fereastră ca să se agaţe mai repede de gâtul lui, atât 
îi fusese de dor. Aleargă fericită în calea lui, strigând pe 
coridoarele palatului cât o ţine gura: 

— S-a întors Făt-Frumos! S-a întors Făt-Frumos! 

„Ce-mi aud urechile?! Să fie oare adevărat? Păi 
dacă-i aşa facem nuntă!” sare din aşternut 

Veselie-împărat. Tragerepede un halat pe el şi se 
grăbeşte să-l întâmpine pe Făt-Frumos. De mulţumit ce 
este îi vine să sară într-un picior şi de câteva ori chiar 
sare fără să-şi dea seama. 

— Te-ai întors!... 

Fiindcă tot nu-i vine să-şi creadă ochilor, împăratul 
se învârte neliniştit în jurul flăcăului. 

Se pişcă de obraz, pune mâna pe umărul lui Făt- 
Frumos şi-l scutură uşurel, pe urmă tot mai tare şi când 
se convinge în sfârşit că nu visează îl strânge în braţe c- 
un oftat de uşurare: 


— Bine-ai venit, băiete! Drept să-ţi spun, nu mai 
credeam că ai să te întorci. Ai fost la... 

Zmeul acela groaznic? Bârrr! 

— Am fost. Iată trandafiri pentru fetele Măriei-tale. 

— Şi-ai scăpat întreg? face ochii mari împăratul. 

— Nu numai c-am scăpat întreg, dar m-am şi 
împrietenit cu Zmeul, râde Făt-Frumos. 

— Aha!... zice Veselie-împărat şi continuă în sinea 
lui: „E 

ceva de speriat ce curaj are băiatul ăsta. Eu nu m-aş 
fi apropiat de Zmeul ăla pentru nimic în lume!” 

Deodată îşi dă seama că Făt-Frumos râde. 

— Bine, dar tu... Celinda! 

Celinda! unde eşti Celindaaa?? 

— Aici sunt tată, nu mai striga, răsare Celinda de 
sub braţul lui Făt-Frumos. 

Împăratul, care se zăpăcise de tot, n-o văzuse. 

— Râde, tu-l auzi? o-ntrebă el agitat pe fată. 

— Îl aud, tată. Ce te miri? a găsit-o pe Mătuşa- 
Glumă, zâmbeşte ea bucuroasă. 

— Înseamnă că-l iei de bărbat? 

— Dacă mai vrea... roşeşte 

Celinda. 

Veşmintele din fir de aur sclipesc în soare; 
nestematele ce-am podobesc părul fetelor aruncă fulgere 
în toate culorile curcubeului; zornăie trufaş pintenii de la 
cizmele împăraţilor şi prinților ce păşesc încântați de ei 
ca nişte cocoşi. Slugile aleargă înnebunite, pajii conduc 
musafirii, iar bucătarii se dau de ceasul morţii. Caii 
nechează  nărăvaşi, muşcând zăbalele de argint şi 
trăsurile trag la scară legănându-se pe arcuri moi şi 
descarcă mereu alţi musafiri. 

E nuntă la palatul lui Veselieâmpărat. Şi ce nuntă!... 

Au sosit - întâmpinați cu mare alai - împăratul şi 
împărăteasa, părinţii lui Făt-Frumos. 

Stau acum în capul mesei alături de Veselie-împărat 
şi-l sorb din priviri pe feciorul lor. Dar şi mireasa le 


place. Celinda este atât de frumoasă încât, spre 
deosebire de prinţesele care o-nconjoară, n-are nevoie de 
nicio podoabă. Una singură - şi pentru ea este cea mai 
de preţ podoabă din lume: trandafirul adus de 

Făt-Frumos din grădina Zmeului. 

A venit într-un suflet şi Vrăjitoarea-din-corcoduş 
îngrijorată că nu sunt destule dulciuri la nuntă şi a 
umplut palatul cu borcane de toate mărimile. Noroc cu 
prietena ei, cioara, care a oprit-o exasperată: „Gata! 
Ajunge! Sau îţi închipui că-n următorii zece ani în palatul 
acesta se va mânca numai dulceaţă?” 

Spre fericirea vrăjitoarei, soseşte Balaurul-cel-mic. 
Lui, fiindcă nu încape în palat, o sută de tâmplari i-au 
pregătit o masă uriaşă, încărcată cu bomboane, cu 
ciocolată, cu siropuri şi... 

bineînţeles cu DULCEAŢĂ! El nu face mofturi şi 
mănâncă tot ce-i dă Vrăjitoarea-din-corcoduş cu care, de 
altfel, se şi împrieteneşte imediat. 

— Pregăteşti o dulceaţă nemaipomenită! Să ştii că-i 
fac o vizită, îi spune Balaurul-cel-mic cu gura plină - de 
fapt cu gurile pline. 

— Mda, numai tu ne lipseai în corcoduş, croncăne 
cioara ironică şi pleacă la grajduri să stea la taclale cu 
calul. 

Pe la miezul nopţii, când nunta e în toi şi oaspeţilor 
le lucesc ochii de-atâta vin vechi şi bun, apare şi Zmeul 
care îşi face o intrare aproape ca-n vremurile lui bune. 
Adică îşi aruncă înainte buzduganul - un buzdugan greu, 
cântărind cam cât un bivol 

— Care loveşte porţile palatului şi le azvârle în lături 
c-un bubuit grozav de le stă mesenilor mâncarea-n gât şi- 
i face să se privească înfricoşaţi, şi-abia pe urmă se arată 
şi el, ditamai huiduma, negricios şi cu părul vâlvoi. 

Se înclină în faţa Celindei, „eşti într-adevăr 
frumoasă şi-acum înţeleg eu de ce-a cutezat Făt-Frumos 
să mă înfrunte” - zice el - şi-i dăruieşte un buchet de 
trandafiri culeşi din grădina lui. 


Când se apleacă să-l îmbrăţişeze pe Făt-Frumos, se 
strâmbă de parcă-i doare ceva. 

— Ce-i cu tine Zmeule, nu te simţi bine? se 
îngrijorează Făt-Frumos. 

— Da’ de unde! Mă simt cât se poate de bine, numai 
că mi-am cam pierdut antrenamentul la aruncatul 
buzduganului şi-am făcut puţină febră musculară. 

Nu l-am mai folosit din tinereţe... Dă-i mai bine aşa 
că altfel, dacă eram în formă, dărâmam şi porţile şi 
palatul, îi şopteşte el glumet lui Făt-Frumos şi se lasă 
într-un jilţ care scârţâie periculos sub greutatea lui. 

„Măi, ce băiat am!” se minunează împăratul după 
ce-şi revine cât de cât - fiindcă trăsese o spaimă de toată 
frumuseţea - şi o priveşte mândru pe împărăteasă. 

Inspirat ca-ntotdeauna, Cel-deal-treilea sfetnic, care 
stă în spatele jilţului împărătesc, se apleacă la urechea 
lui: 

— Trebuie să ai curaj nu glumă ca să izbuteşti să-ţi 
faci asemenea prieteni şi feciorul Măriei-tale nu se poate 
plânge că i-ar lipsi curajul; a moştenit de 

Ia Măria-ta cu duiumul. 

„Da, ce-i drept e drept, numai de la mine putea 
moşteni atâta curaj... hm, deştept sfetnic!” 

— Îşi spune împăratul. 

Cineva închină o cupă cu vin pentru Celinda, 
altcineva pentru 

Făt-Frumos şi se porneşte o petrecere şi-o veselie... 
Bucatele sosesc mereu, purtate pe tăvi mari de argint şi 
vinul curge zglobiu în pahare. 

Ce mai, o nuntă mare, cum alta nu s-a mai văzut. De, 
ca-n poveşti! 

